title: Tommi Hakala (urheilija)

text: Tommi Hakala (s. 24. syyskuuta 1990) on suomalainen salibandyn pelaaja. Kaudella 2011–2012 hän voitti Suomen-mestaruuden Seinäjoen Peliveljien joukkueessa.


title: Jukka Keskisipilä

text: Jukka Keskisipilä (s. 26. toukokuuta 1988) on suomalainen salibandyn pelaaja. Kaudesta 2009–2010 alkaen hän on pelannut Salibandyliigassa Seinäjoen Peliveljien joukkueessa. Kaudella 2011–2012 hän voitti Suomen-mestaruuden.


title: Ville Kuusela

text: Ville Kuusela (s. 10. syyskuuta 1985) on suomalainen salibandyn pelaaja. Kaudella 2011–2012 hän voitti Suomen-mestaruuden Seinäjoen Peliveljien joukkueessa.


title: Petri Manninen (salibandyn pelaaja)

text: Petri Manninen (s. 16. joulukuuta 1978) on suomalainen salibandyn pelaaja. Kaudella 2009–2010 hän edusti Seinäjoen Peliveljiä. Taurama on edustanut pääsarjaurallaan myös Happeeta sekä ruotsalaista Balrog IK:ta.


title: Henri Myllymäki

text: Henri Myllymäki (s. 24. kesäkuuta 1986) on suomalainen salibandyn pelaaja. Kaudella 2011–2012 hän voitti Suomen-mestaruuden Seinäjoen Peliveljien joukkueessa. Myllymäki voitti SPV:n riveissä A-junioreiden SM-hopeaa kaudella 2006-2007.


title: Niko Mäkelä

text: Niko Mäkelä (s. 10. maaliskuuta 1992) on suomalainen salibandyn pelaaja, joka pelaa SB Vaasassa. Kaudella 2011–2012 hän voitti Suomen-mestaruuden Seinäjoen Peliveljien joukkueessa. Mäkelä on edustanut junioreissa myös Nurmon Jymyä.


title: Niko Mäkelä

text: Mäkelä voitti alle 19-vuotiaiden poikien maailmanmestaruuden keväällä 2011.


title: HK TsSKA Sofia

text: Sparta Sofia ( on bulgarialainen jääkiekkoseura, joka on kotoisin Sofiasta. Seura pelaa bulgarian jääkiekon pääsarjassa. Seura on voittanut Bulgarian mestaruuden 14 kertaa. Viimeksi joukkue voitti mestaruuden vuonna 2013. Joukkue on myös voittanut Bulgaria Cupin 12 kertaa


title: HK TsSKA Sofia

text: Seuran viralliset kotisivut "(bulgariaksi)"


title: Teppo Mäkelä

text: Teppo Mäkelä (s. 12. heinäkuuta 1988) on suomalainen salibandyn pelaaja. Mäkelä on edustanut koko liigauransa ajan, vuodesta 2006 asti Salibandyliigassa pelaavaa Seinäjoen Peliveljiä. Hän on kaksinkertainen Suomen mestari kausilta 2011–2012 ja 2012–2013.


title: Niko Raunio

text: Niko Raunio (s. 19. toukokuuta 1987) on suomalainen salibandyn pelaaja. Kaudella 2012–2013 hän edustaa Espoon Oilersia. Raunio on edustanut urallaan myös Seinäjoen Peliveljiä kuuden kauden ajan. Raunio aloitti pelaajauransa juniorina miesten V-divisioonassa Ylistaron Kilpa-Veljien riveissä, mistä hän siirtyi SPV:n juniorijuokkueisiin nousten myöhemmin liigaryhmään.


title: Henri Urmas

text: Henri Urmas (s. 18. tammikuuta 1990) on suomalainen salibandyn pelaaja. Kaudella 2011–2012 hän voitti Suomen-mestaruuden Seinäjoen Peliveljien joukkueessa.


title: The Baby-sitters Club

text:
The Baby-sitters Club on Ann M. Martinin luoma kirjasarja, jossa seikkailevat 12-vuotiaat Lisa Thomas (Kristy Thomas), Valerie Kishi (Claudia Kishi), Susan Gill (Stacey McGill), Anne Spier (Mary-Anne Spier), Violet Schafer (Dawn Schafer), ja myöhemmin 11-vuotiaat Mallory Pike (Mallory Pike) ja Jessica Ramsey (Jessica Ramsey). Lisa sai idean Baby-Sitters Clubista, kun hänen äidillään oli vaikeuksia löytää lapsenvahti hänen nuoremmalle veljelleen Davidille. Lisa, Anne, Valerie ja Susan perustivat kerhon, jossa yhdellä soitolla saa kiinni monta lastenvahtia. Hän rakastaa urheilua, ja on valmentanut omaa softball-joukkuetta nimeltään Lisan Pallonlyöjät, johon kuului monia kerholaisten vahtimia lapsia. Lisalla on kolme veljeä: Charlie, Sam ja David. Heidän vanhempansa ovat eronneet ja äiti Elizabeth meni myöhemmin naimisiin miljonääri Watson Brewerin kanssa, joka asuu Stonebrookin toisella laidalla. Aluksi Lisa ei pitänyt Watsonista, mutta vähitellen hän hyväksyi hänet. Kun Elizabeth ja Watson menivät naimisiin, Thomasit muuttivat kartanoon, jossa he elivät Watsonin hänen kissansa Boo-Boon ja kahden Watson aikaisemmasta avioliitosta olevan lapsen, Karenin ja Andrewin kanssa.perhellä on myös koira shanon Perhe adoptoi myöhemmin Vietnamista tytön, jota he kutsuvat nimellä Emily.Valerie on japanilais-amerikkalainen. Hän on erittäin luova ja rakastaa kuvataidetta ja erikoisia vaatteita. Hän ei ole hyvä koulussa ja on erityisen huono oikeinkirjoituksessa. Valerien vanhempi sisar Janine on nero ja käy yliopiston kursseilla, vaikka hän on vasta lukiossa. Valeriella on isoäiti nimeltään Mimi, jonka kanssa hän on hyvin läheinen. Koska Valerie on ainoa, jolla on yksityinen puhelinlinja, hänen huoneensa on kerhon virallinen kokoontumispaikka. Hänen huoneeseensa on piilotettu roskaruokaa ja Neiti Etsivä -kirjoja, joita hän rakastaa suunnattomasti, mutta joutuu piilottamaan kaiken, koska hänen vanhempansa eivät hyväksy niitä. Susan on Valerien paras ystävä. He molemmat rakastavat muotia ja pitävät itseään selvästi kehittyneempänä kuin muut kerhon tytöt.Anne on sihteeri, koska hänellä on poikkeuksellisen siisti käsiala ja hän on muutenkin erittäin siisti ja järjestelmällinen. Vaikka hän on ujo, hän oli silti ensimmäinen, jolla oli vakituinen poikaystävä, Bruno Logan. Anne ja Lisa ovat olleet parhaita ystäviä lapsesta asti ja asuivat vierekkäin kunnes Lisan äiti meni uusiin naimisiin. Kun kerhon tytöille tulee riitaa, Anne ystävystyy Violet Schaferiin ja tytöistä tulee läheisiä ystäviä siinä määrin, että Anne katsoo, että myös Violet on hänen paras ystävänsä. Annelta usein puuttuu itseluottamusta. Annella on harmaaraidallinen kissa nimeltä Tiikeri.
Anne rakastaa ison kaupungin elämää, ja haluaisi asua esimerkiksi New Yorkissa. Hän on tunnettu hänen ujoudestaan, herkkyydestään ja hyvästä kuuntelutaidostaan. Annen äiti kuoli, Anne oli vielä pieni ja yksinhuoltajaisä Richard on kasvattanut tytärtään tiukasti. Syntyperäinen newyorkilainen Susan muutti Stonebrookiin viidennellä luokalla, kun hänen isänsä työpaikka siirrettiin sinne. Hänestä tuli nopeasti Valerien paras ystävä, koska he rakastavat molemmat muotia ja poikia. Yksi Susanin merkittävimpiä ominaisuuksia on, että hänellä on diabetes, ja on ollut sairaalassa useita kertoja, mikä vaikutti myös hiukan siihen, että he muuttivat New Yorkista pikkukaupunkiin. Susanin virka on kerhon varainhoitaja, koska hän on lahjakas matematiikassa. Gillit muuttavat takaisin New Yorkiin, koska herra Gillin yhtiö siirtää hänen työpaikkansa uudelleen. Susan muuttaa myöhemmin sarjassa takaisin Stonebrookiin.Violet on asunut alun perin Kaliforniassa Anaheimin esikaupunkialueella, kunnes hänen vanhempiensa avioeron jälkeen hän muutti veljensä Jeffin ja äitinsä Sharonin kanssa Stonebrookiin, jossa hänen äitinsä kasvoi, ja jossa hänen isovanhempansa asuvat vieläkin. Jeffillä oli paljon ongelmia sopeutua, joten myöhemmin hän muutti takaisin Kaliforniaan. Violet tuli Stonebrookin ala-asteelle keskellä viidettä luokkaa, kun kerhon jäsenet olivat riidoissa. Hän tapasi Annen ja he ystävystyivät välittömästi. Lisa, joka oli myös Annen paras ystävä, oli aluksi mustasukkainen, mutta pääsi sen yli ja Violetista tuli viides jäsen kerhoon kun riita muiden tyttöjen välillä loppui. Violet syö lähinnä terveellistä ruokaa. Violet rakastaa kummitusjuttuja. Hänellä on oma ainutlaatuinen tyyli. Hänellä on myös kahdet korvareiät hänen molemmissa korvissaan. Violet ei piittaa siitä mitä muut sanovat hänestä. Mallory on vanhin kahdeksasta lapsesta ja hänen sisaruksensa ovat Claire (5 vuotta), Margo (7 vuotta), Nicky (8 vuotta), Vanessa (9 vuotta), ja kolmoset Adam, Byron, ja Jordan (10 vuotta). Piken perhe on yksi kerhon vakioasiakkaita. Kun Susan muuttaa takaisin New Yorkiin, kerho katsoo Malloryn mahdollisena tilalle, vaikka tytöt ovat aluksi haluttomia päästämään Malloryä sisään kerhoon ja laittavat hänet käymään ensin monenlaisia vaikeita testejä läpi. Hänestä tulee lopulta nuorempi harjoittelijajäsen, koska hän ei saa esimerkiksi ottaa lastenvahtikeikkoja myöhään illalla, ellei hän vahdi omaa perhettään. Mallory aikoo tulla kirjailijaksi ja lastenkirjojen kuvittajaksi vanhempana. Hän rakastaa hevostarinoiden lukemista.Jessica "Jessi" muutti Stonebrookiin Oakleysta neljännellä luokalla sattumalta Susanin taloon. Hänellä on kahdeksan vuotta vanha sisar Rebecca ("Becca") ja pikkuveli nimeltä John Phillip Ramsey Jr., joka tunnetaan paremmin nimellä "Pirpana". Heidän perheensä on tummaihoinen. Jessi on balettitanssija, ja hän haluaa tulla ammattiballerinaksi. Kuten hänen paras ystävänsä Mallory, Jessi rakastaa lukemista, erityisesti hevostarinoita ja tuntee, että hänen vanhempansa kohtelevat häntä kuin vauvaa.Bruno muutti Louisvillestä Kentuckystä. Hän on Annen vakituinen poikaystävä. Lisäksi hän on kerhon liitännäisjäsen (jäsen, joka ei tule kokouksiin, mutta ottaa keikkoja, kun ei varsinaisille jäsenille se käy). Bruno elää äitinsä Louisen, isänsä Lymanin, siskonsa Kerryn ja veljensä Hunterin kanssa.Shannon on ainoa jäsen kerhossa, joka ei käy Stonebrookin ala-astetta, vaan käy yksityiskoulua. Hänellä on kaksi siskoa, Tiffany ja Maria. Hän on Lisan ensimmäinen ystävä hänen uudessa naapurustossaan, vaikka he eivät aluksi tulleet toimeen. Lisan Luis-collien kuoleman jälkeen Shannon tarjoutui antamaan Lisalle oman koiransa Astridin pentuja, jonka Lisan veli David myöhemmin nimesi Shannoniksi.


title: The Baby-sitters Club

text: Kirjoja on kirjoitettu kaikkiaan 131, mutta vain allaolevat 24 on suomennettu, viimeisin vuonna 2005. Itse sarjaan kuuluvien 131 kirjan lisäksi on kirjoitettu spin-off -sarjoja nimillä "Super Specials", "Baby-Sitters Club Mysteries", "Super Mysteries", "Special Edition Readers' Requests", "Portrait Collections", "Baby-Sitters Club Friends Forever" sekä 122 osaa sisältävä "Baby-Sitters Little Sister" -sarja, johon siihenkin kuuluu "Super Specials" -kirjoja. Vielä näiden lisäksi on kirjoitettu Violetin myöhemmästä elämästä Kaliforniassa kertova sarja, "Californian Diaries", joka on tarkoitettu hieman vanhemmille lukijoille.Stonebrook on kuvitteellinen kerholaisten ja kirjan henkilöistä valtaosan kotikaupunki Connecticutin osavaltiossa. Kaupungin on kirjoissa kerrottu olevan lähellä isompaa Stamfordin kaupunkia. Monet sarjan aikuiset ovat töissä Stamfordissa, Jessi Ramseyn balettitunnit ovat siellä ja elokuvan henkilöt käyvät siellä myös usein ostoksilla. Karen ja David Brewerin isä, Lisa Thomasin isäpuoli Watson Brewer omistaa kartanon suurituloisten alueelta. Myös muun muassa Hannie Papadakisin, Amanda ja Max Delaneyn ja Shannon Kilbournen perheet asuvat siellä. Suurin osa kerhon jäsenistä asuu keskiluokan naapurustossa. Mallory ja Susan (Susan muuttaa pois Stronebookista jossain vaiheessa) asuvat lähekkäin. Valerien ja Annen sekä alussa myös Lisan asuinpaikka on kävelymatkan päässä lähes kaikista kodeista ja Stonebrookin ala-asteesta.


title: The Baby-sitters Club

text:
The Baby-Sitters Clubista on tehty niin elokuva kuin televisiosarjakin. Melanie Mayronin ohjaama elokuva on julkaistu Suomessakin vuonna 1995.
Rooleissa elokuvassa:


title: Rubén González Rocha

text: Rubén González Rocha (s. 29. tammikuuta 1982 Santiago de Compostela, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan keskuspuolustaja.


title: Rubén González Rocha

text: Rubén on käynnyt läpi Real Madridin junioriakatemian. Ensiesiintymisensä edustusjoukkueessa hän teki 10. toukokuuta 2002 ottelussa Deportivo La Coruña vastaan. Kaikkiaan hän pelasi neljä ottelua edustusjoukkueessa. Kauden 2003–2004 loppupuoliskon hän pelasi lainalla saksalaisessa Borussia Mönchengladbachissa.


title: Rubén González Rocha

text: Lainasopimukset Rubénin osalta jatkuivat seuraavalla kaudella 2004–2005, kun hän siirtyi Albaceteen tällä kertaa kokonaiseksi kaudeksi. Lainan jälkeen hän palasi Real Madridiin, mutta pelasi koko kauden reservijoukkueessa Segunda Divisiónissa.


title: Rubén González Rocha

text: Kaudeksi 2006–2007 hän siirtyi pääsarjaseura Racing Santanderiin. Rubén teki ensimmäiset pääsarjamaalinsa kauden aikana Mallorcaa ja Villarrealia vastaan. Joukkue sijoittui kauden päätteeksi lopulta kymmenenneksi. Seuraavaksi kaudeksi hän siirtyi sarjatasoa alempana pelanneeseen Celta Vigoon.


title: Rubén González Rocha

text: Elokuussa 2009 Rubén siirtyi ilmaisella siirrolla Mallorcaan ja teki joukkueen kanssa 2+1-vuotisen sopimuksen. Kauden aikana hän toimi lähinnä keskuspuolustuspari José Nunesin ja Iván Ramisin varamiehenä. Tästä huolimatta hän onnistui maalinteossa kahdesti otteluissa Valladolidia ja Zaragozaa vastaan. Kolmannen maalinsa kauden aikana hän teki 18. huhtikuuta 2010 kotiottelussa Osasunaa vastaan.


title: Chervena Zvezda Sofia


title: S/S Tornator

text: S/S Tornator oli vuonna 1916 Kööpenhaminassa rakennettu, alun perin tanskalainen höyrylaiva. Se myytiin vuonna 1947 Suomeen ja oli vuosina 1947–1954 asti Merivienti Oy:n omistuksessa. Finnlines aloitti laivalla alkuvuodesta 1948 linjaliikenteen. Se kuljetti Raumalta paperia ja sellua Atlantin yli. Päätesatamat olivat pääasiassa Yhdysvaltain itärannikolla. S/S Tornator romutettiin Antwerpenissä 1954.


title: S/S Tornator

text: Tornator mainitaan Juha ”Watt” Vainion kappaleessa ”Albatrossi”, vaikka laulussa mainitun laivan esikuva onkin S/S Mercator (1920).


title: Armenian dram

text: Armenian dram (, tunnus դր, lyhenne AMD) on Armenian virallinen rahayksikkö. Yksi "dram" jakautuu 100 "lumaan". Sana ""dram"" tarkoittaa suomeksi "rahaa". Ennen "dramia" Armeniassa oli käytössä Armenian rupla.


title: Armenian dram

text: Vuonna 1994 Armenian keskuspankki esitteli 10, 20 ja 50 "luman" sekä 1, 3, 5 ja 10 "dramin" kolikot. Kaikki kolikot valmistettiin alumiinista. Vuosina 2003 ja 2004 otettiin käyttöön uusi rahajärjestelmä, joka sisälsi 10, 20, 50, 100, 200 ja 500 "dramin" kolikot. 10 "dramin" kolikko koostuu alumiinista, 20 teräksellä päällystetystä kuparista, 50 teräksellä päällystetystä messingistä, 100 teräksellä päällystetystä nikkelistä ja 200 messingistä. 500 "dramin" kolikon ulompi rengas on messinkiä ja sisäosa nikkeliä.


title: Armenian dram

text: 10, 25, 50, 100, 200 ja 500 "dramin" setelit otettiin käyttöön 1993. 1 000 ja 5 000 "dramin" setelit laskettiin liikkeelle vuosina 1994 ja 1995. 1999 otettiin käyttöön 20 000 "dramin" seteli ja vuonna 2001 50 000 "dramin" seteli.


title: Armenian dram

text: Tällä hetkellä käytössä olevat setelit: Edellä mainitut setelit eivät ole enää laillisia maksuvälineitä (1.4.2004 lähtien). Niitä voi kuitenkin vaihtaa pankissa 10, 25, 50 ja 100 "dramiksi".


title: Vesa Mars

text: Vesa Mars (s. 1. maaliskuuta 1961 Pietarsaari) on muun muassa A-lehtien, PlusTV:n ja TV Viihteen entinen toimitusjohtaja . Hän on myös entinen jalkapalloilija.


title: Vesa Mars

text: Mars edusti jalkapallourallaan Jakobstads Bollklubbia 1976–1977, Kokkolan Palloseuraa 1978–1979, Jaroa 1980 ja 1981, Kokkolan Palloveikkoja 1982, Turun Palloseuraa 1983–1986 sekä Grankulla IFK:a 1987–1988. Lisäksi hän pelasi Saksassa kaudella 1980–1981 2. Bundesliigan SC Herfordissa. Mars voitti Turun Palloseurassa kaksi SM-hopeaa. Kaikkiaan hän pelasi viiden mestaruussarjakauden aikana 100 ottelua, joissa hän teki 24 maalia. Mars pelasi myös Suomen maajoukkueessa vuosina 1982–1983 yhteensä neljä maaottelua.


title: Vesa Mars

text:
Pelaajauran jälkeen Mars siirtyi liike-elämään. Hän toimi Telian maajohtajana, mistä hän siirtyi 2002 A-lehtien toimitusjohtajaksi. Vuonna 2006 Mars sai potkut A-lehdistä, minkä jälkeen hänestä tuli PlusTV:n toimitusjohtaja. Siinä tehtävässä Mars toimi 2009 asti. Vuonna 2010 Mars nimettiin perustetun TDF Entertainmentin toimitusjohtajaksi.Vuonna 2012 Vesa Mars jätti
TV Viihteen.


title: Lauri Kontro

text:
Lauri Tapani Kontro (s. 23. toukokuuta 1953 Nurmes) on suomalainen toimittaja. Hän oli Maaseudun Tulevaisuuden päätoimittaja vuosina 2000-2015.
Ennen siirtymistään Maaseudun Tulevaisuuden päätoimittajaksi Kontro on toiminut muun muassa Suomenmaan toisena päätoimittajana 1983–1991 ja vastaavana päätoimittajana 1991–1992, Suomenmaa Oy:n toimitusjohtajana 1987–1991, Suomen Tukholman-suurlähetystön lehdistöneuvoksena 1992–1997 ja Pellervo-Seuran osuustoimintajohtajana 1997–2000. Hän on koulutukseltaan valtiotieteiden maisteri.


title: Lauri Kontro

text: Kontro on puoluetaustaltaan keskustalainen. Hän toimi vuosina 1975–1976 Keskustan Opiskelijaliiton puheenjohtajana, vuosina 1977–1980 Nuoren Keskustan Liiton liittosihteerinä ja vuosina 1979–1981 Pohjolan Keskustanuorten Liiton () puheenjohtajana. Hän oli keskustan ehdokkaana eurovaaleissa 2004. Hän sai vaaleissa 7 358 ääntä.


title: Lauri Kontro

text: Kontro on leski ja hänellä on neljä lasta.


title: Demolishor

text: Demolishor on "Transformers"-universumissa esiintyvä Decepticon. Hasbron luoma hahmo esiintyi ensimmäisen kerran vuonna 2002 "" -animaatiosarjassa.


title: Demolishor

text: Demolishor on Megatronin uskollisimpia palvelijoita. "issa" hänen robottikehonsa tuhoutuu, kun hän törmää Autobottien Miranda-alukseen, jonka energonista valmistettuun voimakenttään eivät voi Decepticonit koskea. Mutta Megatron korjaa hänet.


title: Demolishor

text: "ssa" Demolishor on noin 18 metrin pituinen Constructicon, joka muuntautuu hydrauliseksi Terex O&K RH400-kaivinkoneeksi (joka on myös maailman suurin kaivinkone). Hän piileskeli Shanghaissa rikoskumppaninsa, Sidewaysin kanssa. Optimus Prime ja Ironhide taistelivat häntä vastaan ja onnistuivat suistamaan hänet autotieltä. Ennen kuin Optimus ampui häntä päähän, hän ehti sanoa: "Tämä planeetta ei ole sinun. Kaatunut nousee vielä."


title: Demolishor

text: Elokuvassa Demolishorin ainoan repliikin puhui Calvin Wimmer, yksi elokuvan editoijista. Lopputeksteissä Demolishor oilikin nimetty "Wheelbotiksi".


title: Demolishor

text: Demolishor esiintyy elokuvaan perustuvassa pomovastuksena. Häntä vastaan taistellaan Shanghain viimeisessä pakollisessa tehtävässä.


title: Demolishor

text: "issa" Demolishor on yksi lukituista hahmoista, joilla voi pelata vain moninpelitilassa. Demolishorin voi saada hahmoksi vain esitilauksena Amazon.comista. Demolishor tuli myöhemmin saataville pelihahmoksi myös ladattavan lisäsisällön kautta.


title: Transformers: Kuun pimeä puoli

text: Transformers: Kuun pimeä puoli () on vuonna 2011 ensi-iltansa saanut yhdysvaltalainen Michael Bayn ohjaama tieteiselokuva, joka perustuu Hasbron Transformers-leluihin. Se on jatko-osa vuoden 2009 elokuvalle "" sekä "Transformers"-elokuvasarjan kolmas osa. Elokuva sijoittuu kolme vuotta "Kaatuneiden koston" jälkeen, ja seuraa Autobottien ja Decepticonien välistä taistelua Kuuhun jäänestä voimakkaasta cybertronilaisesta teknologiasta.


title: Transformers: Kuun pimeä puoli

text: Elokuvan pääosissa näyttelevät muun muassa Shia LaBeouf, Josh Duhamel, John Turturro, Tyrese Gibson, Rosie Huntington-Whiteley, Patrick Dempsey, Kevin Dunn, Julie White, John Malkovich ja Frances McDormand. Elokuvan käsikirjoitti "Kaatuneiden koston" käsikirjoittamiseenkin osallistunut Ehren Kruger. Kuvaamiseen käytettiin sekä kinofilmikameroita että 3-D -kameroita. Kuvauspaikkoina olivat muun muassa Chicago, Florida, Indiana, Milwaukee ja Washington. Elokuva sai ensiesityksensä Moskovassa 23. kesäkuuta 2011, kun taas Yhdysvalloissa ja Suomessa se sai ensi-iltansa 29. kesäkuuta 2011.


title: Transformers: Kuun pimeä puoli

text: Elokuva sai sekalaisen vastaanoton, mutta sitä kehuttiin "Kaatuneiden kostoa" paremmaksi. Ylistystä saivat Steve Jablonskyn sävellykset sekä elokuvan visuaaliset efektit, mutta elokuvan pituus, käsikirjoitus ja näytteleminen saivat moitteita. Elokuvan jatko-osa, "Transformers – Tuhon aikakausi", sai ensi-iltansa 27. kesäkuuta 2014. Viides elokuva, "", sai ensi-iltansa 21. kesäkuuta 2017.


title: Transformers: Kuun pimeä puoli

text: Vuonna 1961 Sentinel Primen komentama cybertronilainen alus, Arkki, teki pakkolaskun Kuuhun. NASA havaitsi sen ja aloitti Apollo-avaruusohjelman tutkiakseen sitä. Sitä tutkittiin vuodesta 1969 vuoteen 1972 asti, mutta ainut asia mitä ei koskaan huomattu oli törmäysholvi, jonka sisällä Sentinel lepäsi käsissään viisi 'pilareiksi' kutsuttua laitetta.


title: Transformers: Kuun pimeä puoli

text: Nykypäivänä Sam Witwicky (Shia LaBeouf) asuu Washingtonissa uuden tyttöystävänsä, Carly Spencerin (Rosie Huntington-Whiteley), sekä Wheelien ja tämän uuden ystävän, Brainsin, kanssa. Samilla on vaikeuksia työn löytämisessä ja lisäksi hän kadehtii Carlyn läheistä suhdetta tämän esimieheen, Dylan Gouldiin (Patrick Dempsey). Sam onnistuu lopulta saamaan työpaikan Bruce Brazosin (John Malkovich) johtamasta tietoliikenneyhtiöstä nimeltä Accuretta Systems.


title: Transformers: Kuun pimeä puoli

text: Samaan aikaan NEST ja Autobotit ovat laajentaneet toimintaansa kaikenlaisten uhkien torjumiseen. Bumblebee, Sideswipe, ja ovat Iranissa pysäyttämässä laitonta ydinvoimalaa. Sillä välin Optimus Prime, Ratchet ja everstiluutnantti Lennox (Josh Duhamel) tutkivat Tšernobylin ydinvoimalaitosta ja löytävät sieltä Arkin polttoainesäiliön. Decepticon Shockwave hyökkää lemmikkinsä, Drillerin, kanssa ja yrittää varastaa säiliön. Mutta Optimus estää sen ja alkaa vaatia tapahtuneeseen selitystä Yhdysvaltojen kansainvälisen tiedustelun johtajalta, Charlotte Mearingiltä (Frances McDormand), joka kertoo totuuden Apollo-avaruusohjelmasta. Optimus ja Ratchet lähtevät Kuuhun, avaavat törmäysholvin ja tuovat pilarit sekä tajuttoman Sentinelin mukanaan Maahan.


title: Transformers: Kuun pimeä puoli

text: Namibiassa piileskelevä Megatron kuulee asiasta ja lähettää Laserbeakin murhaamaan Decepticoniensa salaiset ihmisliittolaiset. Sam tapaa Accurettassa yhden heistä, Jerry "Deep" Wangin (Ken Jeong), joka ennen kuolemaansa luovuttaa osan tiedoistaan Samille. Sam ja Carly vievät tiedot NESTin päämajaan, jossa Optimus herättää Johtajuuden Matrixilla Sentinelin. Sentinel kertoo NESTille pilarien olevan hänen itse kehittämiään avaruussiltalaitteita, joilla oli tarkoitus kuljettaa luonnonvaroja toiselta planeetalta Cybertroniin. Mearing pelkäsi, että niitä voisi käyttää sota-aseena, joten hän määräsi ne pidettäväksi lukkojen takana.


title: Transformers: Kuun pimeä puoli

text: Sam pyrkii vastoin Mearingin neuvoja ottamaan tarkemmin selvää Decepticonien aikeista ja pyytää avukseen Seymour Simmonsin (John Turturro) ja tämän assistentin, Dutchin (Alan Tudyk). He näkevät Atlantic Cityssä piileskelevien entisten kosmonauttien hallussa olevista kuvista, että pilareita oli alun perin sadoittain. Decepticonit olivat vieneet ne ja jättäneet Sentinelin alukseen, koska vain hän kykeni käyttämään pilareita ja vain Autobotit kykenivät herättämään hänet. Sam varoitti NESTiä ja Autobotteja, jotka suojelivat Sentineliä Dreadeiltä (Crankcase, Hatchet ja Crowbar). Mutta kun Dreadit oli pysäytetty, Sentinel paljastaa liittoutuneensa Decepticonien kanssa. Hän tappaa Ironhiden, tuhoaa NESTin tukikohdan ja vie pilarit mukanaan.


title: Transformers: Kuun pimeä puoli

text: Sentinel tuo pilareilla satoja Kuussa piileskelleitä Decepticoneja Maahan ja Dylan, joka paljastuu Decepticonien liittolaiseksi, sieppaa Carlyn. Sentinelin vaatimuksesta Autobotit määrätään karkotettaviksi. Autobottien lähdettyä Maasta aluksellaan "Xantiumilla" Starscream kuitenkin tuhoaa aluksen ja Autobottien oletetaan kuolleen. Decepticonit valloittavat Chicagon, tappavat suurimman osan sen väestöstä ja pystyttävät pilarit sinne. Dylan paljastaa, että pilareiden todellinen käyttötarkoitus on siirtää Cybertron Maan kiertoradalle. Lisäksi hän oli välttänyt tapetuksi joutumisen suostuttelemalla Decepticonit orjuuttamaan muut ihmiset korjaamaan Cybertron entiselleen.


title: Transformers: Kuun pimeä puoli

text: Sam lähtee NESTistä eläkkeelle jääneen Eppsin (Tyrese Gibson) avulla Chicagoon pelastamaan Carlya. He joutuvat melkein Decepticonien tappamiksi, kunnes Autobotit tulevat apuun. He olivat piiloutuneet Xantiumin kantoraketteihin ja laskeutuneet niillä takaisin Maahan. Yhteisvoimin he pelastavat Carlyn ja aloittavat taistelun, jossa Laserbeak, Driller, Starscream, Que, Soundwave, Shockwave ja suurin osa Decepticonsotilaista saavat surmansa. Optimus saa ohjauspilarin väliaikaisesti sammutettua Shockwaven tykillä ja aloittaa kaksintaistelun Sentineliä vastaan. Dylan uudelleenaktivoi ohjauspilarin, mutta Sam lyö hänet päin sitä ja Dylan kuolee pilarista saamaansa sähköiskuun. Sentinel katkaisee Optimuksen toisen käsivarren ja on lähellä tappaa hänet, mutta Megatron kääntyy Sentineliä vastaan ja estää sen, ymmärtäen ettei itse hallitsisi lainkaan Sentinelin eläessä. Bumblebeen ja Ratchetin tuhottua ohjauspilarin jää Cybertron avaruussillan väliin ja tuhoutuu. Megatron yrittää ehdottaa aselepoa Optimukselle, mutta tämä kieltäytyy ja tappaa Megatronin. Sentinel yrittää pyytää Optimukselta anteeksi ja sanoi pettäneensä Optimuksen vain transformerien selviytymisen vuoksi. Optimus kuitenkin sanoo, ettei Sentinel pettänyt häntä, vaan itsensä ja tappaa hänet Megatronin haulikolla. Suurin osa Decepticoneista on tuhottu, Sam ja Carly ovat taas yhdessä ja Autobotit hyväksyvät Cybertronin tuhon päättäen jäädä Maahan.


title: Transformers: Kuun pimeä puoli

text: Tämä elokuva jäi Francesco Quinnin viimeiseksi rooliksi hänen kuoltua noin kuukausi ensi-illan jälkeen sydänkohtaukseen.


title: Transformers: Kuun pimeä puoli

text: Edellisistä elokuvista tutut Shia LaBeouf, Josh Duhamel, Tyrese Gibson, John Turturro, Kevin Dunn ja Julie White palasivat samoihin rooleihin. Mutta Megan Fox ei palannut Mikaela Banesin rooliin ja sitä myötä Mikaelan hahmokin poistettiin elokuvasta. Elokuvaan haettiin uutta näyttelijää naispääosaan ja lopulta rooliin valittiin Victoria's Secret -malli Rosie Huntington-Whiteley ja hänen näyttelemänsä hahmo on G1-jatkumosta tuttu Carly (Spike Witwickyn tyttöystävä ja myöhemmin vaimo). Näyttelijäkaartiin liittyivät myös Greyn anatomiasta tuttu Patrick Dempsey, Kauheasta kankkusesta tuttu Ken Jeong, entisenä jalkopalloilijana tunnettu Lester Speight, sekä muun muassa Frances McDormand, John Malkovich ja Alan Tudyk. Lisäksi toimittaja-jountaja Bill O'Reilly ja entinen astronautti Buzz Aldrin tekevät cameo-esiintymiset elokuvassa.


title: Transformers: Kuun pimeä puoli

text: Huhtikuussa alkoivat esikuvaukset. Varsinaiset kuvaukset alkoivat toukokuun lopussa ja päättyivät virallisesti 9. marraskuuta. Elokuvaa kuvattiin mm. Los Angelesissa, Chicagossa, Milwaukeessa, Indianassa, Detroitissa, Cape Canaveralissa, Washingtonissa, Houstonin Johnson Space Centerissä ja New Yorkissa. Toinen kuvausryhmä oli kuvannut sitä muutamassa kansainvälisessä paikassa kuten Afrikassa, Moskovassa ja Kiinassa. Mutta niiden kuvaukset on päätetty tehdä salassa.


title: Transformers: Kuun pimeä puoli

text: Tämän elokuvan tunnuskappale on Linkin Parkin Iridescent. Sävellykset elokuvaan on tehnyt edellisten osien tapaan Steve Jablonsky.


title: Stephen Moyer

text: Stephen Moyer (s. Stephen John Emery; 11. lokakuuta 1969 Brentwood, Essex, Iso-Britannia) on englantilainen näyttelijä, jonka tunnetuin rooli on vampyyri Bill Compton televisiosarjassa "True Blood".


title: Stephen Moyer

text: Stephen Moyer opiskeli näyttelemistä London Academy of Music and Dramatic Art -koulussa. Valmistumisensa jälkeen hän työskenteli viisi vuotta teatterissa ennen siirtymistään televisio- ja elokuvarooleihin. Hän esiintyi National Theatre of Walesin, Royal Shakespeare Companyn ja Oxford Stage Companyn näytelmissä.


title: Stephen Moyer

text: Moyer esiintyi brittiläisessä televisiosarjassa "Conjugal Rites" vuosina 1993–1994. Lopetettuaan sarjassa hän näytteli sarjassa "Castles". Moyer esiintyi valkokankaalla ensimmäisen kerran vuonna 1997 elokuvassa "Prince Valiant". Hänellä on ollut rooleja elokuvissa "Quills", "Trinity", "88 minuuttia" ja "Priest". Hän esiintyi yhdysvaltalaisessa lyhytsarjassa "The Starter Wife" vuonna 2007.


title: Stephen Moyer

text:
Moyer alkoi näytellä yhdysvaltalaisessa televisiosarjassa "True Blood" vuonna 2008. Hänen roolihenkilönsä vampyyri Bill Compton kuuluu sarjan päähenkilöihin. Moyer on voittanut roolistaan Saturn-palkinnon.
Moyer on naimisissa Anna Paquinin kanssa, joka näyttelee myös True Bloodissa. He avioituivat 21. elokuuta 2010, ja heillä on syyskuussa 2012 syntyneet kaksoset Charlie ja Poppy. Moyerilla on myös poika Billy (s. 2000) ja tytär Lilac (s. 2002) aiemmasta suhteesta. Moyerilla on asunnot Los Angelesissa ja Lontoossa.


title: László Bíró

text: László József Bíró (unkarilaisella ääntämyksellä: [ˈbiːroː]; unkariksi: Bíró László József) (29. syyskuuta 1899 Budapest, Itävalta-Unkari – 24. lokakuuta 1985) oli nykyaikaisen mustekynän keksijä.


title: László Bíró

text: Bíró esitteli ensimmäisen version uudenaikaisesta kuulakärkikynästä vuonna 1931 pidetyssä Budapestin maailmannäyttelyssä.


title: Asetus 883/04

text: Asetus 883/04 on Euroopan neuvoston antama asetus, joka määrää sosiaaliturvan koordinoinnista EU/EFTA-maiden välillä työntekijän siirtyessä maasta toiseen. Asetus 883/04 tulee korvaamaan asetuksen 1408/71. Vaikka asetus 883/04 on voimassa, sen määräykset tulevat sovelluttaviksi vasta kun myös toimeenpanoa säätelevä ns. täytäntöönpanoasetus tulee voimaan. Täytäntöönpanoasetus korvaa siis nykyisen asetuksen 574/72. Asetus tulee määrään, että tietojenvaihto jäsenmaiden välillä tulee olemaan sähköistä. Asetus on astunut voimaan 1.5.2010 ja sitä säätelevä täytäntöönpanoasetus tulee voimaan 24 kuukautta asetuksen voimaantulon jälkeen eli 1.5.2012.


title: Asetus 883/04

text: Uuden asetuksen odotetaan takaavan nopeamman ja tehokkaamman etujen saannin, kun esimerkiksi työntekijä siirtyy työskentelemään maasta toiseen.


title: Asetus 883/04

text: Nykyisin maiden välillä liikkuu vanhan asetuksen mukaisia paperisia E-lomakkeita ja ne tullaan korvaamaan sähköisillä dokumenteilla.


title: Asetus 883/04

text: Euroopan komissio on valinnut kilpailutuksen jälkeen Siemensin toimittamaan tietojenvaihtoon liittyvän sovelluskokonaisuuden, joka asennetaan jäsenmaihin. Maiden sovellusten välissä toimii suljettu sTesta-tietojenvaihtoverkko. Jäsenmaat huolehtivat itse omien järjestelmiensä liittämisen tietojenvaihtoinfrastruktuuriin.


title: Hämeenlinnan Pallokerho (jalkapallo)

text: Hämeenlinnan Pallokerho oli hämeenlinnalainen vuosina 1929–1991 vaikuttanut jalkapalloseura. Jalkapallo oli usean lajin seurana aiemmin tunnetun Pallokerhon ohjelmassa heti perustamisvuodesta alkaen. Miesten tasolla joukkueen historia päättyi syksyyn 1991, kun HPK ja Pallo-Kärpät yhdistyivät FC Hämeenlinnaksi. Junioriseurana HPK jatkoi vielä vuoteen 1999 asti, jolloin kaupungin seurat muodostivat Hämeenlinnan Jalkapalloseuran.


title: Hämeenlinnan Pallokerho (jalkapallo)

text: HPK perustettiin loppuvuodesta 1929, kun kaupunkiin haluttiin perustaa jääpalloseura. Perustavan kokouksen aikana tuli myös ilmi, että seuran ainoaksi lajiksi ei jää vain jääpallo, vaan jalkapallo ja jääkiekko päätettiin ottaa heti mukaan ohjelmistoon. Alkuvuosina menestys ei ollut kovin kaksista, mutta siitä huolimatta HPK nousi kaupungin johtavaksi jalkapalloseuraksi jo 1930-luvun puolivälissä, jollaisena se pysyikin FC Hämeenlinnan perustamiseen saakka.


title: Hämeenlinnan Pallokerho (jalkapallo)

text: HPK:n jalkapallon parhaimmat hetket koettiin heti sotien jälkeen, kun joukkue nousi unkarilaisen Janosz Nagyn johdolla Suomensarjaan. HPK pelasikin vuosikaudet Suomensarjaa, väliin Maakuntasarjasta vauhtia hakien, kunnes 1970-luvulla seura vajosi alasarjoihin. Viimeisen kerran HPK oli taistelemassa noususta ylemmille sarjaportaille vuonna 1984, kun joukkue hävisi 1. divisioonan karsinnoissa Myllykosken Palloa vastaan. 1990-luvun alussa HPK:n edustusjalkapalloilun taloustilanne oli niin surkeassa kunnossa, että ainoaksi vaihtoehdoksi jäi yhdistyminen paikalliskilpailija Pallo-Kärppien kanssa, mikä johtikin FC Hämeenlinnan perustamiseen syksyllä 1991.


title: Hämeenlinnan Pallokerho (jalkapallo)

text: HPK:n historian suurimpiin hetkiin kuuluu hämeenlinnalaisen Harri Järven nousu maajoukkueeseen kaudella 1964. Järvi tekikin Olympiastadionilla pelatussa ottelussa Ruotsia vastaan ottelun ainoan maalin, kun Suomi voitti Ruotsin 15 551 katsojan edessä 2. elokuuta 1964.


title: Hämeenlinnan Pallokerho (jalkapallo)

text: HPK:n yleisöennätys on 1 192 katsojaa 1. divisioonan karsintaottelusta MyPaa vastaan vuonna 1984.


title: Hämeenlinnan Pallokerho (jalkapallo)

text: Hyvän Pelin Kerho - Timo Lainesalo, 1989


title: José Luis Martí

text: José Luis Martí Soler (s. 28. huhtikuuta 1975 Palma, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Mallorcaa ja on pelipaikaltaan keskikenttäpelaaja.


title: José Luis Martí

text: Martí on kotikuntansa Mallorcan kasvatti. Hän teki ensiesiintymisensä edustusjoukkueessa kaudella 1999–2000. Seuraavaksi kaudeksi 2000–2001 hän siirtyi kanariansaarille Tenerifeen. Kauden päätteeksi joukkue nousi maan pääsarjaan Primera Divisióniin.


title: José Luis Martí

text: Heinäkuussa 2003 Martí siirtyi Sevillaan, kun Tenerife putosi pääsarjasta. Hän kuului andalusialaisseuran avainpelaajiin seuraavina kausina. Toukokuussa 2007 hän jatkoi sopimustaan joukkueen kanssa vuoteen 2010 asti. Kauden 2007–2008 edetessä hän kuitenkin menetti asemaansa joukkueessa ja lopulta tammikuussa 2008 hän siirtyi loppukauden kestävällä lainasopimuksella Real Sociedadiin.


title: José Luis Martí

text: Heinäkuussa 2008 Martí palasi kasvattajaseuraansa Mallorcaan ja kuului kiistattomasti avauskokoonpanoon ensimmäisellä kaudellaan.


title: Luettelo Saksan demokraattisen tasavallan maajoukkueessa A-maaotteluita pelanneista jalkapalloilijoista

text: Tämä on luettelo Saksan demokraattisen tasavallan maajoukkueessa A-maaotteluita pelanneista jalkapalloilijoista.


title: Meishanin maanjäristys

text: Meishanin maanjäristys oli 17. maaliskuuta 1906 Taiwanissa tapahtunut maanjäristys, joka oli voimakkuudeltaan 7,1 momenttimagnitudia. Sen arvioidaan tappaneen noin 1 260 ihmistä, mikä tekee siitä Taiwanin historian kolmanneksi tuhoisimman maanjäristyksen.


title: Jani Sipilä

text: Jani Sipilä (s. 14. tammikuuta 1977 Forssa) on entinen suomalainen jalkapalloilija, joka lopetti pelaajauransa kauden 2009 jälkeen. Pelipaikaltaan Sipilä oli keskuspuolustaja.


title: Jani Sipilä

text: Sipilä edusti urallaan FC Hämeenlinnaa ja AC Oulua. Erityisesti Sipilä muistetaan peleistään Hämeenlinnassa, jossa hän pelasi kymmenen kautta. Sipilä oli kahdesti nousemassa liigaan, vuosina 2001 ja 2006. Hän pelasi Veikkausliigassa yhteensä 45 ottelua tehden niissä kuusi maalia.


title: Maunu Niilonpoika Vahva

text: Maunu Niilonpoika Vahva (, 1107 – 4. kesäkuuta 1134) oli Ruotsin kuningas 1100-luvulla ja Tanskan kruununtavoittelija. Hän oli Tanskan kuninkaan Niilo Sveninpojan ja ruotsalaissyntyisen kuningatar Margaretan poika. Maunu Niilonpoika valittiin kuninkaaksi Ruotsin Länsi-Götanmaalla vuonna 1125, mutta svealaiset eivät tunnustaneet häntä vaan valitsivat hallitsijaksi Ragvald Tuittupään. Maunun kannanttajat kuitenkin murhasivat pian Ragvaldin.


title: Maunu Niilonpoika Vahva

text: Noin vuonna 1130 Sverker vanhempi syrjäytti Maunun Ruotsin valtaistuimelta ja Maunu joutui palaamaan Tanskaan. Siellä hän murhautti kilpailijansa Knut Lavardin vuonna 1131 ja 15. huhtikuuta 1134 hänet kruunattiin Tanskan kuninkaaksi. Maunu Niilonpoika kaatui Fotevikenin taistelussa kaksi kuukautta myöhemmin.


title: Paral·lelin metroasema

text: Paral·lel on Barcelonan metron linjojen 2 ja 3 asema. Asemalta on myös suora vaihtoyhteys myös Montjuïc-kukkulalle nousevaan funikulaariin. Asema sijaitsee Avinguda de Paral·lel () -nimisen kadun alla Sants-Montjuïcin ja Ciutat Vellan alueiden rajalla.


title: Paral·lelin metroasema

text: Paral·lelin aseman linjan 3 osuus avattiin vuonna 1970 nimellä Pueblo Seco (). Tällöin se tarjosi vaihtoyhteyden linjan kahden eri haaran (L3 ja L3B) välille. Haarat yhdistettiin vuonna 1982 ja samalla asema sai nykyisen nimensä. Yhdistämisen johdosta ylimääräiseksi jäänyt raide otettiin uudelleen käyttöön vuonna 1997, kun linja 2 laajenettiin Paral·lelin asemalle asti. Paral·lel on nykyisin linjan 2 eteläinen pääteasema.


title: 1656 Suomi

text: 1656 Suomi on pikkuplaneetta, joka kuuluu Marsin radan leikkaaja-asteroideihin. Sen löysi Yrjö Väisälä 11. maaliskuuta 1942. Nimensä asteroidi sai löytäjänsä kotimaan mukaan. Ennen nimeämistään kohde tunnettiin tunnuksella 1942 EC.


title: Thomas Hiärne

text: Thomas Hiärne (1638 Sqvoritz, Inkerinmaa – 1678 Werdenin kartano) oli ruotsinkielinen liivinmaalainen runoilija ja historioitsija, Erlandus Jonæ Hjärnen poika ja Urban Hjärnen veli.


title: Thomas Hiärne

text: Koulun käynnin päätyttyä Hiärne aloitti opinnot Dorpatissa. Hänen elämänvaiheistaan ja -olosuhteista ei ole juurikaan tietoa. Vuonna 1666 hän oli maaviskaalina Inkerinmaalla, ja sen jälkeen hänestä todennäköisesti tuli ritarikunnan sihteeri Saarenmaalle.


title: Thomas Hiärne

text: Hiärne on esiintynyt useassa tilaisuudessa runoilijana, mutta hänet tunnetaan kuitenkin lähinnä historioitsijana. Hän tutki perusteellisesti Itämerenmaakuntien historiaa, mutta ei itse ehtinyt julkaista mitään.


title: Thomas Hiärne

text: Hänen teoksensa "Ehst-, lyf- und lettlandische geschichte", joka ilmestyi seitsemänä kirjana, julkaistiin kokonaisena vasta 1835 (Napierskyn teoksessa "Monumenta Livoniæ antiquæ"). Jelgavassa 1794 julkaistu painos lienee hävitetty.


title: Thomas Hiärne

text:
Teos on merkittävä Ruotsin historian kannalta ja erityisen perusteellinen kuvatessaan venäläisten maahantunkeutumista ja hävitystä kovia kokeneissa maissa 1500-luvulla.
Riian ritarihuoneen arkistossa säilytetään yhtä Hiärne kirjoituskokoelmaa, joka käsittelee Liivinmaan historiaa ja Mecklenburgien ritarihuoneen kirjaston historiaa Riian arkkipiispoista.


title: Thomas Hiärne

text: Historioitsijana Hiärnea on sanottu Viron Liviukseksi. Runoilijana häntä on Hedvig Charlotta Nordenflycht verrannut häntä Ovidiukseen. Vielä hänen aikaansa olivat siis Hiärnen runot tunnettuja.


title: Thomas Hiärne

text: Lukuun ottamatta yhtä ainoaa "Lyckones säkreste Afvel", joka on Hansellin "Vitterhetssamlingissa" (runokoelmassa), ne ovat kadonneet tai piileksivät tuon ajan runoilijoiden runojen joukossa, joiden tekijät ovat tuntemattomia ja pysyvät tuntemattomina.


title: Thomas Hiärne

text: Hiärne käänsi Jean Puget de la Serren "Betraktelser om Evigheten" 1677, mikä sattaa osoittaa, että hän tunsi päiviensä olevan päättymässä, vaikkei hän ollut vielä täyttänyt neljääkymmentä.


title: Meinhard

text: Meinhard von Segeberg (1130- tai 1140-luku – 1196) oli saksalainen Liivinmaan piispa. Hänen kaudellaan piispanistuin sijaitsi nykyisessä Ykskylässä ().


title: Meinhard

text: Nuorena Meinhard eli Bad Segebergin agustiinilaisluostarissa. Liivinmaalle hän tuli 1180-luvun alussa ja sai vuonna 1184 luvan Bremenin arkkipiispa Hartvig II:lta alkaa käännyttää liiviläisiä. Meinhard otti tukikohdakseen Ykskylen, jossa oli jo aikaisemmin ollut saksalaisten kauppatukikohta. Yhdessä paikallisten käännytettyjen kanssa hän rakensi paikalle kaksi kivilinnaa. Vuonna 1187 Hartvig II teki hänestä Liivinmaan piispan. Hän käännytti liiviläisiä rauhanomaisesti, mutta tämä muuttui hänen seuraajansa Bertoldin kaudella Meinhardin kuoltua vuonna 1191.


title: Dinamo Sofia

text: Eurohockey.net seura sivut "(englanniksi)"


title: Semgallit

text: Semgallit (latv. "zemgaļi") historiallinen balttilainen heimo. He asuttivat nykyistä Zemgalen aluetta. He joutuivat Kalparitariston kukistamaksi Baltian ristiretkien aikana.


title: Semgallit

text: Historiallisen ajan alussa semgallit olivat ilmeisesti yhdistyneet yhdeksi kuningaskunnaksi, jonka merkittävin hallitsija oli Viestards. Hän yhdisti Zemgalen alueen eteläosan Mesothen ja länsiosan Tervethen semgallimuinaismaakunnat valtansa alle. Toinen merkittävä semgallijohtaja oli Nameitis, jonka johdolla semgallit liittoutuivat liettualaisten kanssa ja joka järjesti heidän kanssaan vastahyökkäyksiä saksalaisten alueelle. Semgallien vastarinta kukistui vuonna 1290 ja suuri joukko heitä pakeni Liettuaan. Latvian puolelle jääneet sulautuivat muihin latvialaisiin.


title: Ledenite Dyavoli Sofia

text: Ledenite Dyavoli Sofia () tunnetaan myös nimellä "Ice Devil HC" on bulgarialainen jääkiekkoseura, joka on kotoisin Sofiasta. Seura pelaa bulgarian jääkiekon pääsarjassa. Seura on pelaa ryhmässä B, joka on amatöörisarja.


title: Ledenite Dyavoli Sofia


title: Seelit

text: Seelit (latv. "sēļi") olivat historiallinen balttilainen heimo, jotka asuttivat oman muinaismaakuntansa muodostanutta Seloniaksi kutsuttua aluetta. He sulautuivat historiallisella ajalla latgalleihin. Seeleiltä tunnetaan kaksi muinaislinnaa, Dignajas ja Sēlpils, joissa molemmissa on tehty arkeologisia kaivauksia. Paikoilta on löydetty paitsi latgallilaisia, myös alueelle omaleimaisia koruja ja aseita.


title: Torpedo Sofia


title: Selonia

text: Selonia (, ) on historiallinen alue Latvian ja Liettuan rajaseudulla. Se käsittää Latvian Zemgalen alueen itäosat ja osia Koillis-Liettuasta. Nimensä se on saanut seelien historiallisesta balttilaisesta heimosta. Alueen keskus on Jēkabpilsin kaupunki. Seelit sulautuivat myöhemmin latgalleihin, ja alueen murteet voidaan edelleen yhdistää Latgalessa puhuttuihin murteisiin. Alueen tarkimpiin kuvauksiin kuuluu Mindaugasin alueidenluovutussopimus, jonka hän teki Saksalaisen ritarikunnan kanssa. Tämän dokumentin mukaan Selonian raja alkoi Väinäjoelta nykyisen Väinänlinnan kohdalta, kulki pitkin Kopkelisjokea Luodisjärvelle ja sieltä pohjoiseen pitkin Dusetajokea Sartaijärvelle. Sieltä se ulottui Latuva-, Vašuoka- ja Viešintajoille pitkin Lėvuojokea, ja sieltä Mūšajoen alajuoksua Babytejoen suulle.


title: Dancing Queen

text: Dancing Queen on ruotsalaisen ABBA-yhtyeen kappale. Se julkaistiin singlenä 16. elokuuta 1976 ja sisällytettiin albumille "", joka julkaistiin saman vuoden lokakuussa. "Dancing Queenin" sävelsivät Benny Andersson, Björn Ulvaeus ja Stig Anderson. Sävellyksen kesto on 3 minuuttia 51 sekuntia. Sen laulavat Anni-Frid Lyngstad ja Agnetha Fältskog. Sävellys on englanninkielinen ja sen sävellaji on A-duuri. "Dancing Queen" -singlen B-puolella julkaistiin musiikkikappale "That's Me".


title: Dancing Queen

text: "Dancing Queenin" levytys aloitettiin 4. elokuuta 1975. Demo-versiota kutsuttiin nimellä "Boogaloo". Levytyksen edetessä Andersson ja Ulvaeus hakivat rytmillisiä vaikutteita George McCraen discoklassikosta "Rock Your Baby" sekä Dr. Johnin vuonna 1972 julkaistusta albumista "Dr. John's Gumbo". Fältskog ja Lyngstad lauloivat vokaaliosuudet syyskuussa. Kokonaisuudessaan "Dancing Queen" oli valmis kolme kuukautta myöhemmin.


title: Dancing Queen

text: Levytysvaiheessa Benny Andersson vei demonauhan kotiinsa ja soitti sen Anni-Frid Lyngstadille. Andersson ja Lyngstad olivat tuohon aikaan kihlapari. Lyngstadille sävellyksen kuuleminen oli voimakas kokemus: "Pidin sävelmää erittäin kauniina. Se on niitä lauluja, jotka iskevät suoraan sydämeen."


title: Dancing Queen

text: Kun "Dancing Queenin" sanoitusta työstettiin, puolet toisesta säkeistöstä muutettiin. Alkuperäinen sanoitus oli: "Baby, baby, you're out of sight / hey, you're looking alright tonight / when you come to the party / listen to the guys / they've got the look in their eyes...".


title: Dancing Queen

text: "Dancing Queen" sai ensiesityksensä Ruotsin televisiossa 18. kesäkuuta 1976 kuningas Kaarle XVI Kustaan ja Silvia Sommerlathin kunniaksi järjestetyssä gaalaillassa. Kaarle Kustaa ja Sommerlath avioituivat seuraavana päivänä. Benny Andersson on todennut: "["Dancing Queen"] on niitä sävellyksiä, josta tietää jo levytysvaiheessa, että siitä tulee superhitti." Agnetha Fältskog on sanonut eräässä televisio-ohjelmassa: "Yleensä on vaikea tietää etukäteen, mistä sävellyksestä tulee menestys. "Dancing Queen" oli poikkeus. Me kaikki tiesimme, että siitä muodostuisi suurmenestys".


title: Dancing Queen

text: "Dancing Queen" sai erinomaisen vastaanoton. Huhtikuussa 1977 se saavutti ykkössijan Yhdysvaltain musiikkilistalla ainoana ABBAn sävellyksistä. Musiikkikappale kohosi listaykköseksi myös useissa muissa maissa: Alankomaat, Australia, Belgia, Brasilia, Etelä-Afrikka, Irlanti, Meksiko, Norja, Ruotsi, Saksa, Uusi-Seelanti, Yhdistynyt kuningaskunta ja Zimbabwe. "Dancing Queen" ylsi viiden kärkeen myös seuraavien maiden singlelistoilla: Itävalta, Kanada, Ranska, Suomi ja Sveitsi. Italiassa, missä ABBAn suosio jäi vähäisemmäksi kuin muualla Euroopassa, kappale saavutti listasijan 14. Japanissa "Dancing Queen" nousi sijalle 19.


title: Dancing Queen

text: Vuonna 1980 ABBA levytti "Dancing Queenistä" espanjankielisen version "Reina danzante". Se julkaistiin yhtyeen espanjankielisellä kokoelma-albumilla "Gracias por la música".


title: Dancing Queen

text: Anni-Frid Lyngstadia pyydettiin esittämään "Dancing Queen" kuningatar Silvian 50-vuotissyntymäpäivillä 1993. Lyngstad otti yhteyttä The Real Group -nimiseen yhtyeeseen, jonka kanssa hän esitti laulun a cappella -versiona Ruotsin kuninkaallisessa oopperassa.


title: Dancing Queen

text: Vuosikymmenien saatossa useat artistit ovat levyttäneet omia versioitaan "Dancing Queenistä". Maaliskuussa 2000 julkaistiin A-Teens-yhtyeen tulkinta sävellyksestä. Laulun ovat esittäneet tai levyttäneet myös muun muassa Alanis Morissette, E-rotic, Kylie Minogue, Sex Pistols, Donna Summer ja U2.


title: Dancing Queen

text: Suomalaisen a cappella -lauluyhtye Rajattoman "Dancing Queen" -tulkinta julkaistiin vuonna 2006 albumilla "Rajaton sings ABBA with Lahti Symphony Orchestra". Iskelmätaiteilija Marion Rung tulkitsi "Dancing Queenin" suomeksi vuonna 1977. Suomenkielisen version nimi on "Prinsessa". Sen ovat levyttäneet myös muun muassa Leni ja Supersingers.


title: Heinrich von Jannau

text: Heinrich von Jannau (1753–1821) oli baltiansaksalainen kirjailija ja julkaisija. Hän oli 1780–1790-lukujen näkyvimpiä liivinmaalaisia historioitsijoita. Hän laati teoksia paikallisten kansojen etnologiasta ja historiasta.


title: Heinrich von Jannau

text: Von Jannau opiskeli historiaa "Göttinger historische Schule" -nimisessä koulussa. Saatuaan pastorin viran Liivinmaalta vuonna 1779 von Jannau aloitti paikallisten talonpoikien tukemisen kirjoituksillaan. Hänen teostensa on nähty vaikuttaneen maatalousuudistukseen ja maaorjuuden lakkauttamiseen Venäjällä. Teoksissaan hän rinnasti maaorjuuden selvästi orjuuteen.


title: Ugālen pitäjä

text: Ugāle on pitäjä (latv. "pagasts") Latvian Kuurinmaalla Ventspilsin kunnassa. Ugāle muodosti aikaisemmin oman kuntansa, mutta se liitettiin Ventspilsin kuntaan vuonna 2009. Vuonna 2009 Ugālessa oli 2 505 asukasta ja sen pinta-ala oli 292,2 km². Vuonna 2016 oli tään 2 238 asukasta. Ugalessa toimii seuratalo ja alueen ainoa kuoro sekä vaskipuhallinorkesteri. Palveluihin kuuluvat kirjasto, sekä musiikki- ja taidekoulu. Ugalen oma hallinnollinen oikeus rajoittuu Ventspilsin kunnanhallinnon tekemien päätösten toimeksipanoon.


title: UK Jive

text: UK Jive on brittiyhtye The Kinksin lokakuussa 1989 julkaistu 23. studioalbumi. Albumin alkuperäiset CD- ja C-kasettipainokset sisälsivät kaksi kappaletta enemmän kuin vinyylipainos, jolta ne oli jätetty pois todennäköisesti tilanpuutteen vuoksi. Kyseiset kappaleet ovat molemmat soolokitaristi Dave Daviesin käsialaa. Vinyylipainoksella muutamat kappaleet ovat myös lyhyempiä kuin CD-painoksella.


title: UK Jive

text:
A-puoli
B-puoli


title: Eixample

text: Eixample on yksi Barcelonan kaupungin kymmenestä hallintoalueesta. Se rakennettiin 1800-luvulla liian ahtaaksi käyneen keskiaikaisen keskustan ympärille. Sana Eixample tarkoittaakin katalaaniksi laajennusta.


title: Eixample

text: Eixamplen alueella on käytetty kulmistaan viistettyjen neliöiden muotoisiin kortteleihin perustuvaa ruutukaavaa. Sen suunnitteli kaupunkisuunnittelun ja kaavoituksen edelläkävijä Ildefons Cerdà. Eri liikennemuodot huomioon ottava ja valoisien puistoteiden sekä aukioiden sävyttämä suunnitelma oli aikanaan uraauurtava. Alueen kadut noudattavat edelleen alkuperäisen suunnitelman kaavaa, mutta tilanpuutteesta johtuneen lisärakentamisen vuoksi alue ei ole yhtä vehreä ja puistomainen kuin alun perin oli tarkoitus.


title: Eixample

text: Suurin osa Barcelonan maamerkeiksi muodostuneista "modernisme"-tyylisuunnan rakennuksista sijaitsee Eixamplen alueella. Näistä todennäköisesti tunnetuimmat ovat Antoni Gaudín asuinrakennuksiksi suunnittelemat Casa Milà ja Casa Batlló sekä Sagrada Famílian kirkko. Gaudín lisäksi muita tärkeitä arkkitehteja Eixamplen kaupunkikuvan muodostumisen kannalta olivat Lluís Domènech i Montaner, Josep Puig i Cadafalch, Josep Domènech i Estapà, Josep Vilaseca i Casanovas ja useita satoja rakennuksia suunnitellut Enric Sagnier i Villavecchia. Monet kaupungin tunnetuimmista rakennuksista sijaitsevat maineikkaiden Passeig de Gràcia ja Rambla de Catalunya -katujen varrella. Muita tunnettuja katuja ovat alueen viistosti leikkaava Avinguda Diagonal -puistokatu sekä Carrer d'Aragó, Carrer de Balmes ja Passeig de Sant Joan.


title: Eixample

text: Eixample on jaettu viiteen pienempään hallinnolliseen yksikköön:


title: Taking Chance

text: Taking Chance (televisioesityksessä myös nimellä "Sotilaan viimeinen matka") on tositapahtumiin perustuva yhdysvaltalainen televisioelokuva. Vuonna 2009 valmistuneen elokuvan on ohjannut Ross Katz.


title: Taking Chance

text: Elokuvan tapahtumat sijoittuvat vuoteen 2004. Merijalkaväen everstiluutnantti Michael R. Strobl tarjoutuu vapaaehtoiseksi saattajaksi, kun Irakin sodassa kuolleen merisotilaan Chance Phelpsin ruumis tuodaan takaisin kotimaahan haudattavaksi.


title: Taking Chance

text: "Taking Chance" tehtiin yhteistyössä asevoimien kanssa. Tuloksena on poikkeuksellisen seikkaperäinen esitys sotilaallisesta hierarkiasta: katsojalle tutuiksi tulevat kuolleen sotilaan kuljetuksen vaatima paperityö ja protokolla.


title: Taking Chance

text: Elokuva valmistui riippumattomana teatterielokuvana ja sai ensi-iltansa Sundancen festivaaleilla 2009. Suuret jakeluyhtiöt varoivat tarttumasta teokseen mahdollisesti aiheen arkaluonteisuuden vuoksi ja HBO pääsi ostamaan elokuvan ja esitti sen ennätysyleisölle.


title: Taking Chance

text: Helsingin Sanomien Arto Pajukallion mukaan kunnianhimoinen televisioelokuva osoittaa, kuinka monta tuttua ja tuntematonta henkilöä kuolema sodassa koskettaa. Vaikka tarinan ottaisikin korostetun isänmaallisena, se kertoo Pajukallion mielestä myös kuoleman vinoutuneesta asemasta viihdekulttuurissa. Elokuva antaa sodassa kuolleelle kasvot, vaikka sitten vain symbolisesti.


title: Ari Raukko

text: Ari Raukko (s. 21. toukokuuta 1963) on harjavaltalaissyntyinen amerikkalaisen jalkapallon pelaaja. Hän pelasi vuosina 1984–1992 Rauma Admiralsissa pelinrakentajana. Hän voitti hallimestaruuden 1991. Hän on myös vaikuttanut Rauman Sea City Stormissa muun muassa valmentajana vuosina 2002–2004.


title: Hopeakihlajaiset

text: Hopeakihlajaiset on Wilho Ilmarin ohjaama sota-ajan viihde-elokuva vuodelta 1942. Käsikirjoitus perustuu Klaus U. Suomelan aiheeseen, jolla hän osallistui käsikirjoituskilpailuun nimimerkillä Primo Amoroso. Lea Joutseno esittää odontologian dosentin sihteeriksi värväytyvää opiskelijaa, jonka viehätysvoima puree miehiin.


title: Hopeakihlajaiset

text: Käsikirjoituskilpailussa sai ensimmäisen palkinnon Simo Penttilä ehdotuksellaan "Kuollut mies rakastuu". Toimitusjohtaja Matti Schreckin päätöksestä elokuva tehtiin kuitenkin Suomelan ehdotuksesta, vaikka tuotantopäällikkö Risto Orko ei olisi halunnut sitä toteuttaa. Sota-ajan olosuhteet ja ajankohtaiset asiat eivät näy elokuvassa. Liisa Tuomella oli elokuvassa ensimmäinen suuri roolinsa.Penttilän ehdotuksen ohjasi Ilmari Unho, ja sekin sai ensi-illan 1942.


title: Hopeakihlajaiset

text: Suomela teki näytelmästä myös romaanin "Hopeakihlajaiset" (1942).


title: Hopeakihlajaiset

text: Aikalaisarvioissa useat kriitikot vertasivat elokuvaa näytelmään, joka oli jo ehditty nähdä Kansallisteatterissa. Elokuva arvioitiin liian näytelmänomaiseksi, ja tarinan katsottiin toimivan paremmin teatterissa. Elokuvassa ei ollut osattu hyödyntää elokuvalle ominaisia keinoja, joskin ohjaaja Wilho Ilmari saa myös kiitosta.


title: Hopeakihlajaiset

text: Eräs myöhemmän ajan kriitikko pitää Lea Joutsenon roolia hammaslääkärinä elokuvan ainoana valloittavana hahmona.


title: Barcelonan hallintoalueet

text: Barcelonan kaupunki Espanjassa on jaettu kymmeneen hallintoalueeseen (), jotka on edelleen jaettu kaupunginosiin ("Barris"). Kaikilla hallintoalueilla on kaupunginvaltuuston valtuuttama johtaja ja alueilla on jonkin verran omaa päätäntävaltaa esimerkiksi infrastruktuurin suunnitteluun liittyvissä asioissa.


title: Barcelonan hallintoalueet

text: Nykyinen aluejako on ollut käytössä vuodesta 1984.


Barcelonan hallintoalueet


title: Trae

text: Trae (oikealta nimeltään Frazier Othel Thompson, s. 3. heinäkuuta 1980) on yhdysvaltalainen rap-artisti. Houstonlainen rap-artisti Jay’Ton on Traen pikkuveli.


title: Trae

text: Trae on yksi Screwed Up Clickin, Guerilla Maabin ja S.L.A.B.in alkuperäisistä jäsenistä. Screwed Up Click ryhmän jäsenet olivat kotoisin Etelä-Houstonista. Z-Rolla ja Traella on myös A.B.N. ("Assholes by Nature") niminen hip hop-yhtye.


title: Trae

text: Vuonna 2008 Trae palkittiin Houstonissa yhteisönsä eteen tehdystä työstä. Joten Houstonin Pormestari Bill White sekä Houstonin kaupungin valtuutettu Peter Brown myönsivät hänen kunniakseen Houstonissa heinäkuun 22. pvä Trae päiväksi. Tällaista kunnianosoitus ei ole vielä myönnetty kenellekään muulle rap-artistille.


title: Trae

text: Vuonna 2008 ilmestyi ”Adventures of Trae Tha Truth” lyhyt animaatio sarja. Sarjoissa kerrotaan Traen elämästä. Ensimmäisessä osassa käsiteltiin Ozone Awardsissa Traen ja Mike Jonesin välillä tapahtunutta tappeluvälikohtausta. Sarjan jaksoja voi katsoa YouTubessa.


title: Trae

text: Houstonilainen paikallisradio 97.9 The Box (KBXX) on kieltänyt soittamasta Traen musiikkia tai mitään muutakaan musiikkia mikä liittyy Traehin. Lisää informaatiota löytyy seuraavasta linkistä: Matt Sonzalan avoin kirje "(englanniksi)"


title: Jalkapallon Suomen Cup 2004

text: Jalkapallon Suomen Cup 2004 päättyi Finnair Stadiumilla Myllykosken Pallon voitonjuhliin joukkueen voitettua loppuottelussa FC Hämeenlinnan. Ottelun ratkaisu syntyi yliajalla, kun Tuomas Aho teki ottelun voittomaalin. Välierissä FC Hämeenlinna pudotti jatkosta Klubi-04:n ja MyPan tieltä sai väistyä Valkeakosken Haka.


title: Cava

text: Cava on samppanjamenetelmällä valmistettu espanjalainen kuohuviini, jota tuotetaan Kataloniassa, Koillis-Espanjassa. Sitä myytiin nimellä samppanja kunnes EU-säännökset kielsivät käyttämästä tätä nimitystä muista kuin Ranskan Champagnessa valmistetuista kuohuviineistä. Jo 1970-luvulla otettiin käyttöön nimitys Cava, joka tarkoittaa viinikellaria katalaanissa (ja muutamassa muussakin kielessä).


title: Cava

text: Cavalla on Espanjassa "Denominacon de Origen (D.O.)" -laatumerkintä. Cavan tuotanto on tarkkaan säädelty Espanjan Maatalous- Kalastus- ja Elintarvikeministeriön asetuksessa "Reglamento de la Denominacíon Cava y de su Consejo Regulador" .


title: Cava

text:
D.O. Cavan "sääntelyneuvosto", "Consejo Regulador", on elin, joka valvoo asetuksen noudattamista, tuotantomenetelmiä, viljelyä, tuotteen laatua, markkinointia jne. Siinä on edustukset niin ministeriöstä, aluehallinnosta kuin tuottajajärjestöistäkin. Sen päätoimipaikan on asetuksen mukaan oltava Penedèsissä, Barcelonan provinssissa.
Useimmista muista Espanjan D.O. -viinialueista poiketen D.O. Cavan tuotantoalue ei ole yhtenäinen, vaan se on pirstottu kunnan tarkkuudella piirretyin rajoin kymmenen provinssin alueelle. Badajozissa (Extremadura) sijaitsevaa Almendralejon kuntaa lukuun ottamatta kaikki tuotantoalueet sijaitsevat kuitenkin koillis-Espanjassa, Baskimaan, Riojan, Valencian, Aragonin ja Katalonian itsehallintoalueilla.


title: Cava

text: Käytännössä Cavan tuotanto on tiukasti keskittynyt alkuperäisille syntysijoilleen Kataloniassa. Tuotannon painopiste on selvästi Penedèsin alueella Barcelonan provinssissa; siellä tuotetaan 95% cavasta. Kaksi suurinta valmistajaa, Codorníu ja Freixenet, valmistavat kaikesta cavasta noin 80%. Niiden päätuotantolaitokset sijaitsevat pienessä, vain noin 12 000:n asukkaan pikkukaupungissa nimeltä San Sadurní de Noya, katalaaniksi Sant Sadurní d'Anoia, jonka osuus cavatuotannosta on peräti noin 90%; sitä nimitetäänkin Cavan pääkaupungiksi.


title: Cava

text: Yllä mainitun asetuksen mukaan ensisijaiset ("principales") rypälelajikkeet ovat Macabeo (muualla Espanjassa usein nimeltään "Viura"), Xarel·lo ja Parellada. Lisäksi sallittuja ovat valkoiset Malvasía ja Chardonnay, sekä punaiset Garnacha tinta, Monastrell, Pinot Noir ja Trepat. (Katalaaninkielisen nimen Xarel·lo kirjoitusasussa on huomattava, että rivinkeskisen pisteen erottamina kaksi l-kirjainta äännetään kuten suomen ll, siis 'Šarello').


title: Cava

text: Kuohuviinejä valmistetaan maailmassa ainakin neljällä laajalti käytetyllä menetelmällä, mutta niistä vain perinteellinen samppanjamenetelmä (ransk. "méthode champenoise", esp. "método champenoise" t. "método tradicional") on sallittu D.O. Cavassa. Espanjassa valmistetaan kuohuviinejä vähäisiä määriä myös muilla kuohuviinimenetelmillä, mutta niitä ei luonnollisestikaan saa myydä Cavana. Ei edes D.O. Ruedan alueella, lähinnä Verdejo-rypäleestä valmistettavaa Rueda Espumosoa, vaikka sekin valmistetaan samppanjamenetelmällä. Vertailun vuoksi Saksassa sikäläistä kuohuviiniä sektiä valmistetaan 95-prosenttisesti Charmat-metodilla, ja vain noin 5% samppanjamenetelmällä.


title: Cava

text: Samppanjamenetelmässä hiilidioksidin tuottava toinen käyminen tapahtuu kokonaan pullossa. Sitä ennen rypälemehut käytetään perusviiniksi ("vino de base"), kukin rypälelajike erikseen. Sekoittaminen tapahtuu vasta ennen ensimmäistä pullotusta ("tiraje").


title: Cava

text: Tällöin pulloon laitetaan perusviinin lisäksi ainakin sokeria ja hiivaa. Myös voidaan lisätä viinimehua joko osittain käytettynä tai ei. Käyminen alkaa uudelleen ja tuloksena on alkoholiprosentin ja hiilidioksidin lisääntyminen sekä paineen nousu. Pulloon muodostuu myös hiivasakkaa, ja ensimmäinen kypsytysvaihe tapahtuukin pullossa sakan päällä. Toinen käyminen ja sakan päällä kypsyttäminen kestää vähintään 9 kuukautta.


title: Cava

text: Tämän vaiheen lopulla pulloja vähitellen kallistetaan suu alaspäin ja niitä päivittäin hieman pyöräyttämällä ("tanssittaminen") saadaan hiivasakka laskeutumaan korkin päälle. Lopuksi pullon kaula jäädytetään ja korkki siihen kiinnittyneinen sakkoineen poistetaan ("degüelle"). Pulloon syntynyt vajaus täytetään kuten pullotuksessa, mutta nyt voidaan lisätä myös pieniä määriä viinitislettä. Alkoholipitoisuus ei kuitenkaan saa nousta enempää kuin 0,5%


title: Cava

text: Vasta tämän jälkeen pulloon laitetaan lopullinen korkki, kapseli, rautalankaside ja etiketti.


title: Cava

text: Kuten samppanjaa, myös cavaa tuotetaan sekä valkoisena että roseena. Lopputuotteen on täytettävä tarkat pitoisuusrajat eri ainesosien suhteen, esimerkiksi että alkoholipitoisuuden tulee olla 10,8 - 12,5% ja pH:n 2,8 -3,3 jne.


title: Cava

text: Makeusaste, jonka tulee näkyä myös etiketissä, on jokin seuraavista:


title: Cava

text: Kypsytysajasta riippuen tuote voi olla myös oikeutettu myös merkintöihin "Reserva" tai "Gran Reserva". Vähintään 15 kk:n pullokypsytyksen jälkeen cava on oikeutettu Reserva-merkintään. Vastaava aikaraja Gran Reservassa on 30 kk, ja lisäksi merkintää voi käyttää vain Brut Nature- Extra Brut- ja Brut -makeusasteille.


title: Cava

text: Sallitut pullokoot ovat (kaikkein suurimpia kuohuviinipullokokoja ei Cavassa käytetä):


title: Cava

text: Vuonna 2010 Cavaa tuotettiin 244,8 miljoonaa pulloa, lisäystä edelliseen vuoteen oli 11,55%. Tuotannosta noin 60% menee vientiin. Suurin ostajamaa oli Saksa, 41 miljoonaa pulloa, nousua vuodesta 2009 oli 17,6%. Makeusasteista ylivoimaisesti suosituinta on Brut, Espanjan kulutuksessa hieman yli ja viennissä hieman alle puolet.


title: Cava

text: Suomessa kuohuviinit ovat ainoa alkoholijuomaryhmä, joka on vuosina 2009 - 2010 selvästi kasvattanut osuuttaan Alkon myynnissä (valkoviinien myynnissä on myös kasvua, mutta vähäistä). Litroina mitattuna vuonna 2010 kuohuviinien suurin tuontimaa oli Espanja, josta lähes kaikki kuohuviinituonti on cavaa.


title: Tuvalu (albumi)

text: Tuvalu on Tuvalu-yhtyeen kolmas studioalbumi. Albumi on julkaistu 24. helmikuuta 2010 Kool Thing -levymerkille, joka on osa Backstage Alliance -levy-yhtiötä.Kaikki kappaleet on säveltänyt ja sovittanut Tuvalu sekä sanoittanut Annina Antinranta. Levyn on tuottanut Tuvalu.


title: Madagaskarinpäivägekko

text: Madagaskarinpäivägekko ("Phelsuma madagascariensis") on Madagaskarilla ja sen lähisaarilla esiintyvä päivägekkolaji. Se on myös suosittu terraarioeläin. Nämä gekot ovat herkkiä, varomattomasti käsiteltäessä sen nahka voi revetä tai häntä tippua. Se voi elää jopa 20-vuotiaaksi.


title: Madagaskarinpäivägekko

text: Madagaskarinpäivägekko voi kasvaa 25 cm:n pituiseksi. Kaikki päivägekot ovat enimmäkseen kirkkaan vihreitä. Tällä lajilla on myös punaisia ja oransseja viiruja selässä.


title: Nick Simmons

text: Nicholas ”Nick” Simmons (s. 22. tammikuuta 1989 Los Angeles, Kalifornia) on yhdysvaltalainen muusikko, näyttelijä ja sarjakuvapiirtäjä. Hän on Kiss-yhtyeen basisti Gene Simmonsin ja entisen Playboy-malli Shannon Tweedin poika. Hänellä on myös sisko, Sophie Simmons.


title: Anabel Medina Garrigues

text: Ana Isabel Medina Garrigues, tunnetaan myös nimellä Anabel Medina (s. 31. heinäkuuta 1982 Valencia), on espanjalainen tennispelaaja.


title: Anabel Medina Garrigues

text: Medina Garriguesin korkein sijoitus tenniksen maailmanlistalla kaksinpelissä on 16, jonka hän saavutti toukokuussa 2009. Nelinpelissä hän on ollut parhaimmillaan kolmannella sijalla marraskuussa 2008. Hän on voittanut 11 WTA-turnausta kaksinpelissä ja 23 nelinpelissä, sisältäen vuoden 2008 ja 2009 Ranskan avoimet, joissa molemmissa hänen parinaan pelasi Virginia Ruano Pascual.


title: Anabel Medina Garrigues

text: Pekingin olympialaisissa 2008 hän sai hopeaa nelinpelissä Ruano Pascualin kanssa. Loppuottelussa he hävisivät Serena ja Venus Williamsille.


title: Maapallo (albumi)

text: Maapallo on reggaeartisti Raappanan toinen studioalbumi. Se julkaistiin 1. syyskuuta 2010 Ylivoiman kautta. Se nousi julkaisuviikollaan Suomen virallisen albumilistan ykkössijalle ja pysyi listalla yhteensä viisi viikkoa.


title: Maapallo (albumi)

text: Albumin ensimmäinen näytekappale "Karu totuus" julkaistiin toukokuussa 2010. Se kuultiin ensimmäisen kerran Radio Helsingissä 4. toukokuuta 2010. Kappale julkaistaan digitaalisesti 28. toukokuuta 2010. Albumin toinen näytekappale "Mukavuutta ja luksusta" julkaistiin kesäkuussa 2010. Kolmantena näytekappaleena julkaistiin kappale "Luotu ajamaan (Knut Posse Remix)". Levylle päätyi kuitenkin alkuperäinen "Luotu ajamaan", eikä remix versio. Albumilla vierailevat reggaemuusikot Jukka Poika ja Puppa J sekä rap-artisti Stepa. Albumin jakelee Playground. "Ei kunnioitusta" -kappaleella Raappana laulaa saman säkeistön, jonka hän laulaa rap-artisti Asan "Via Karelia" -albumilla olevalla "Huojuvat puut" -kappaleella, jolla hän vierailee. Albumi kulki aluksi työnimellä "Maapallo on liikkuva asia".


title: Asfalttisoturin viimeinen hidas

text: Asfalttisoturin viimeinen hidas on rap-artisti Ruudolfin kolmas studioalbumi. Albumin julkaisi Monsp Records 4. elokuuta 2010. Albumista julkaistiin vinyyliversio 24. marraskuuta 2010. Albumi sijoittui ilmestymisviikollaan (32/2010) Suomen virallisen listan sijalle 4 ja pysyi listalla yhteensä viisi viikkoa eli viikot 32–36.


title: Asfalttisoturin viimeinen hidas

text: Albumin ensimmäinen näytekappale ”Tööttää” julkaistiin syksyllä 2009. Toinen näytekappale ”Leikkii kotii” (mukana Hyzä) julkaistiin toukokuussa 2010. Kummatkin kappaleet julkaistiin internetissä ilmaisladattavaksi. Kappaleista ”Voisitsä rakastaa asfalttisoturii” ja ”Tyyttää” on julkaistu musiikkivideot. Albumin tuotannosta vastaavat Ruudolf, Pianomies ja Karri Koira.Vinyyliversion bonuskappale+ Pianomies vastaa myös useista eri soittimista kappaleilla


title: Matti Paavonsalo

text: Matti Aimo Paavonsalo (s. 29. marraskuuta 1934 Karttula) on suomalainen toimittaja, tietokirjailija ja toimitusjohtaja.


title: Matti Paavonsalo

text: Koulutukseltaan Paavonsalo on valtiotieteen lisensiaatti.


title: Matti Paavonsalo

text: Paavonsalo valmistui ylioppilaaksi vuonna 1953 Kuopion lyseosta ja valtiotieteen kandidaatiksi vuonna 1957 pääaineenaan kansantaloustiede. Vuonna 1961 hänet promovoitiin maisteriksi ja vuonna 1969 hän valmistui valtiotieteen lisensiaatiksi Helsingin yliopistosta pääaineenaan yleinen valtio-oppi. Vuosina 1970–1971 Paavonsalo suoritti pankkimarkkinoinnin jatkoseminaarin Brysselissä, vuonna 1975 kansainvälisen Wilton Park -kutsuseminaarin Englannissa ja vuosina 1985-86 liikkeenjohdon Lifim-kurssin.


title: Matti Paavonsalo

text: Osuuspankkien Keskuspankin tiedotuspäällikkö 1961-67, Osuuspankkien Keskusliiton viestintäjohtaja ja johtokunnan varajäsen 1967-85, OP-Julkaisut Oy:n toimitusjohtaja 1985-96. Pankkien yhteisen tiedotustoimikunnan puheenjohtaja 1979-85 ja pankkien välisen kilpailun valvontatoimikunnan jäsen 1980-86.


title: Matti Paavonsalo

text: Paavonsalo on yli 50 vuoden ajan toiminut pää- tai sivutoimisesti journalismin alalla: Associated Pressin toimittaja, Uuden Suomen poliittinen toimittaja ja pakinoitsija (nimimerkki M.o.t.), Helsingin Sanomien kolumnisti, Katson radioarvostelija, YV-lehden ja Osuuspankkilehden päätoimittaja, Ikkunapaikka-WindowSeat -lehden matkailutoimittaja (travel writer). Tehnyt artikkeleja politiikasta, taloudesta ja maanpuolustuksesta.


title: Matti Paavonsalo

text:
Sotasairaala 20:n sotilaspoikalähetti 1944, Yleisradion talouskommentaattori 1965-70, Taloustieto ry:n johtokunnan jäsen jäsen 1965-85, Suomen UNICEF:in markkinointiasiantuntija 1967-72, Henkisen maanpuolustuksen suunnittelukunnan jäsen 1970-77, HJK:n nuorisojaoston puheenjohtaja 1970-74, Aleksis Kiven Seuran johtokunnan jäsen ja varapuheenjohtaja 1970-84, Markkinointijohdon ryhmän ja sen Emeritusklubin jäsen 1972-, Etelä-Espoon Yhteiskoulun johtokunnan varapuheenjohtaja 1974-76,
Suomen Kulttuurirahaston Kannatusyhdistyksen jäsen 1980-, Helsingin kauppakorkeakoulun viestinnänopettaja 1981-86, Aikakauslehtien Liiton johtokunnan jäsen 1982-86, Talouselämä Oy:n hallituksen jäsen 1983-86, Julkisen sanan neuvoston jäsen ja varapuheenjohtaja 1987-90, TK-Tiedotuskillan perustajajäsen, puheenjohtaja ja kunniapuheenjohtaja 1992-, Suomen sotaveteraaniliiton neuvottelukunnan jäsen 1995-2000. Matti Paavonsalo on reservin kapteeni.


title: Digimon Tamers

text: Digimon Tamers on kolmas Digimon-animesarja. Toisin kuin Digimon Adventure ja Digimon Zero Two, tämä sarja sijoittuu vaihtoehtoiseen todellisuuteen, jossa aiemmat sarjat ovat vain fiktiota. Lisäksi tässä sarjassa taistelut sijoittuvat suurimmalta osin ihmisten maailmaan ja eräänlaisella korttipelillä on myös sarjassa vahva rooli.


title: Digimon Tamers

text: Tarinan päähenkilö on poika nimeltä Takato Matsuki, joka haaveilee omasta digimonista. Eräänä päivänä Takato löytää digimon-korttiensa joukosta muista poikkeavan kortin. Hän vetää kortinlukulaitteensa läpi, jonka seurauksena laite muuttuu digiviceksi. Samana päivänä koulussa Takato piirtää unelmiensa digimonin, Guilmonin, muistivihkoonsa. Takaton ollessa lähdossä huoneestaan digivice alkaa itsekseen skannaamaan piirrosta ja muistivihon muita sivuja, minkä jälkeen digiviceen ilmestyy muna, josta myöhemmin kuoriutuu hänen piirtämänsä Guilmon. Takatosta tulee digimon-kesyttäjä ja muiden myöhemmin tapaamiensa digimonkesyttäjien avulla taistelee pahoja digimoneja vastaan ensin meidän maailmassamme ja myöhemmin Digimaailmassa.Sarjan alku- ja lopputunnarit kuultiin japaninkielisinä.


title: Nilakka

text: Nilakka on Kymijoen vesistön Rautalammin reittiin kuuluva järvi Pielaveden, Keiteleen ja Tervon kuntien alueella Pohjois-Savossa. Järven pinta-ala on 168 km² ja pinnankorkeus 102,3 m merenpinnan yläpuolella. Nilakka saa vetensä pääasiassa koillisesta samassa tasossa sijaitsevasta Pielavedestä Säviänvirran kautta. Nilakan pääselän luoteispuolella Keiteleen alueella sijaitsee kapea ja pitkä Vuonamonlahti, johon pohjoisesta laskee Sulkavanjoki ja Kangasjoki. Lisäksi järveen laskee lännestä Koutajoki. Nilakasta vedet laskevat etelässä Äyskosken ja Kolun kanavan kautta Iisveden Rasvankiin.


title: Nilakka

text: Nilakka on luode–kaakkosuunnassa yli 40 km pitkä ja keskiosistaan yli 10 km leveä. Saaria, joita Nilakassa on noin 170, on vähän verrattuna esimerkiksi pohjoisempana sijaitsevaan Pielaveteen. Eniten saaria on järven eteläosissa, niistä mainittavia ovat Elosaari, Kaija ja Inginsaari. Suurimmat järvenselät ovat Nilakan pääselkä, koillisosan Pieni-Nilakka sekä eteläosan Tukiaisselkä. Luoteessa 19 km pitkän Vuonamonlahden rannalla sijaitsee Keiteleen kirkonkylä. Järvi on suomalaiseksi suurjärveksi varsin matala, keskisyvyys on vain 4,86 m ja suurin mitattu syvyys hieman yli 21 m. Rantaviivaa on 357 km.


title: Nilakka

text: Nilakan vedenlaatu on yleiseltä käyttökelpoisuusluokitukseltaan hyvä, Vuonamonlahden osalta tyydyttävä.


title: Matti Hyvönen (laulaja)

text: Matti Oskari Hyvönen (s. 8. kesäkuuta 1948 Rovaniemi) on suomalainen laulaja.


title: Matti Hyvönen (laulaja)

text: Matti Hyvönen voitti Rovaniemellä vuonna 1961 pidetyn lasten ”Suomen Robertino” -laulukilpailun, pääsi esiintymään samana vuonna Linnanmäelle suureen lastentapahtumaan ja sitä kautta elokuvan koekuvaukseen SF:n studiolle Helsinkiin. Hyvönen valittiin näyttelemään Mauno Kuusistoa nuorena Åke Lindmanin elokuvassa "Kertokaa se hänelle". Tästä alkoi Hyvösen aktiivisempi julkinen esiintyminen, johon kuului muun muassa esiintyminen Niilo Tarvajärven aamukahvilähetyksessä. Hyvönen oli myös voittanut aiemmin iskelmälaulukilpailuja Rovaniemen työväentalolla ja Valistustalolla.


title: Matti Hyvönen (laulaja)

text:
Hyvösen opettajia Rovaniemellä olivat Holger Sihvola ja Kaleva Tenkanen. Hän alkoi esiintyä ravintoloissa Rovaniemellä ja lähiympäristössä Tommi Lainkarin yhtyeen kanssa. Esiintymiset ulottuivat myös Ruotsin puolelle: Hyvönen kävi tekemässä Ruotsin radioon tunnin ohjelman Tommi Lainkarin yhtyeen kanssa.
Vuosi oli 1962.


title: Matti Hyvönen (laulaja)

text: Rovaniemellä toimineen Musiikki- ja Radioliike Kuhan myyjä Helge Vento soitti Jorma Weneskoskelle Helsinkiin kysyäkseen, olisiko hän kiinnostunut Hyvösestä, joka haluaisi yrittää viihdelaulajan uraa. Lopulta kutsu tuli. Ennen Helsinkiin muuttoa Hyvönen tapasi säveltäjä Unto Monosen, joka olisi halunnut Hyvösen orkesterinsa solistiksi kiertäessään Pohjois-Suomessa keikoilla ja viettäessään vapaa-aikaa Rovaniemellä. Mononen toivoi Hyvösen levyttävän kaksi hänen säveltämäänsä tangoa ”Rakastunut” ja ”Tango petturille”. Hyvönen levyttikin ne myöhemmin vuonna 1966.


title: Matti Hyvönen (laulaja)

text:
Ennen Helsinkiin muuttoa Hyvönen ehti näytellä Rovaniemen kaupunginteatterissa useissa puhenäytelmissä vuosina 1963–1964. Näitä olivat muun muassa "Lumikki ja seitsemän pientä kääpiötä" ,"Masurkka" sekä "Adalmiinan helmi".
Hyvönen pääsi muutettuaan Helsinkiin syystalvella 1965 Jorma Weneskosken taiteilijakaartiin. Jorma Weneskosken laulajista kävi vuosittain nais- ja miesedustaja kilpailemassa Rostockissa Itämeren viikolla, missä Anita Hirvonen sijoittui toiseksi ja Hyvönen kuudenneksi. Jorma Weneskosken laulajatalliin kuuluivat Hyvösen ja Hirvosen lisäksi muun muassa Robin, Harri Haka, Jormas ja Topmost.


title: Matti Hyvönen (laulaja)

text: Puolentoista Helsingissä vietetyn vuoden jälkeen Hyvönen muutti Raumalle Pentti Oskari Kankaan ohjelmatoimiston alaisuuteen. Raumalla vietetyn puolen vuoden jälkeen Hyvönen muutti vappuna 1967 Tampereelle ja siirtyi ohjelmatoimisto Tampereen viihteeseen, jonka kanssa hän työskenteli vuoteen 1973. Hyvösellä oli omia orkesterikokoonpanoja, kuten Äestäjät ja Space.


title: Matti Hyvönen (laulaja)

text: Hyvönen innostui pyrkimään Tampereen musiikkiopistoon laulua opiskelemaan syksyllä 1972. Opettajaksi hän sai Reijo Toivokosken. Samana syksynä hän pääsi myös Tampereen oopperan produktioon Leevi Madetojan "Pohjalaisia"-oopperasta, ensin kuoron rivistöön ja myöhemmin solistitehtäviin. Siitä alkoi vakava klassisen laulun ja musiikin opiskelu. Myöhemmin, kun musiikkiopisto muuttui Konservatorioksi, opettajaksi tuli Matti Vihtonen. Lisäksi Hyvösen opettajia ovat olleet muun muassa Jorma Elorinne ja professori Pekka Salomaa.


title: Matti Hyvönen (laulaja)

text: Hyvönen on esittänyt 1970- ja 1980-luvuilla Tampereen oopperassa lukuisia solistitehtäviä, joista merkittävin lienee Kuninkaan rooli Sergei Prokofjevin oopperassa "Rakkaus kolmeen appelsiiniin" vuonna 1988.


title: Matti Hyvönen (laulaja)

text: Hyvönen on tuottanut Rovaniemellä ollessaan Oopperayhdistyksen puheenjohtajana ja taiteellisena johtajana toistaiseksi ainoan pohjoisen voimin tuotetun kokoillan oopperan, Henry Purcellin "Didon ja Aeneaan", joka esitettiin Arkticumissa Rovaniemellä 1995. Hän on esiintynyt muun muassa Pirkanpoikien ja Valkeakosken mieslaulajien solistina sekä antanut omia kirkkokonsertteja. Hyvönen on saanut ansiomerkit Suomen Oopperaliitolta ja Tampereen Oopperalta ansiokkaasta toiminnastaan Tampereen oopperassa sekä Suomen oopperaliitolta Suomen oopperataiteen hyväksi.


title: Matti Hyvönen (laulaja)

text: Vuoden 2010 alusta Hyvönen on rakentanut ympärilleen Robertinos-kokoonpanon, joka on saanut nimensä Hyvösen nuoruuden aikana voittamansa Suomen Robertino -laulukilpailun Rovaniemen Ounasvaaralla juhannusaattona vuonna 1961.


title: Matti Hyvönen (laulaja)

text: Hyvönen opiskeli myös Sibelius-Akatemian musiikkikasvatuslinjalla ja täydensi musiikin aineenopettajan pätevöitymiseen liittyviä opintojaan Oulun ja Lapin yliopistoissa. Hän toimi eri paikkakunnilla alakoulun, yläkoulun, lukion ja kansalaisopistojen opettajana vuodesta 1980–2013 .Hyvönen asuu nykyisin Kuopiossa, ja hänellä on kaksi aikuista poikaa, Kristian ja Pyry.


title: Matti Hyvönen (laulaja)

text: ˚ Kai se päivä vielä koittaa (2018)


title: Totila

text: Totila (k. 552) oli ostrogoottien kuningas vuosina 541–552. Hänen alkuperäinen nimensä oli Baduila, ja tätä nimeä hän käytti lyöttämissään kolikoissa. Jälkimaailma tuntee hänet kuitenkin Totilana, sillä bysanttilainen historioitsija Prokopios kutsui häntä tällä nimellä.


title: Totila

text: Totila valtasi vuosina 542–550 Bysantilta Rooman ja melkein koko Apenniinien niemimaan Ravennaa lukuun ottamatta. Hän valloitti myös Sisilian, Sardinian ja Korsikan. Vuonna 544 keisari Justinianus lähetti kenraalinsa Belisariuksen Italiaan tekemään lopun goottien valloituksista. Totila pystyi silti valloittamaan Rooman vielä kahdesti, vuosina 546 ja 550. Belisarius valloitti välissä Rooman takaisin Bysantille, mutta vuonna 549 hänet kutsuttiin takaisin Konstantinopoliin. Totila jatkoi Bysantin uhmaamista, ja lopulta Justinianuksen oli vuonna 551 lähetettävä iäkkään Narseksen johtama armeija gootteja vastaan. Totila menetti laivastonsa Sena Gallician luona ja kaatui Taginaen taistelussa Narseksen johtamia bysanttilaisia vastaan. Totilan kuoltua hänen seuraajakseen valittiin Teja.


title: Ilkka J. Kari

text: Ilkka J. Kari (s. 16. maaliskuuta 1952 Karhula) on toimitusjohtaja, insinööri ja entinen espoolainen kokoomusvaikuttaja, joka toimi muun muassa kahdeksan vuotta Espoon kaupunginhallituksen puheenjohtajana. Nykyisin Kari toimii kiinteistöalalla. Kari on vihreiden kansanedustajan Emma Karin isä.


title: Ilkka J. Kari

text: Ilkka J. Kari suunnitteli Kari Management Company:n kautta Espoon Leppävaaraan yli 55-vuotiaille tarkoitettua korkeatasoista palvelutaloa työnimellä Kultalampi ja toimi hankkeen vetäjänä. Tarkoituksena oli rakentaa 110 palveluasuntoa sekä alakertaan ravintola, fysioterapiapalvelut ja kampaaja. Talon rakentaja toimi IdeaPro Oy ja rakentaminen alkoi keväällä 2007. Palvelutalon oli tarkoitus valmistua 2008, mutta rakentaminen ei sujunut aikataulussa vaan keskeytyi keväällä 2007. Lopulta rakennusyritys haettiin konkurssiin helmikuussa 2009 ja asunto-yhtiö puoli vuotta myöhemmin.


title: Ilkka J. Kari

text: Hiukan yli puolet rakennuksesta ehti valmistua. Keskeneräisen rakennuksen huoneistoista suurin osa oli tuolloin myyty ja ostajien etukäteen maksamat rahat jo käytetty. Konkurssipesä myi keskeneräisen rakennuksen sen suurimmalle velkojalle Sampo Pankille ja samalla asunnot muutettiin tavallisiksi asuinhuoneistoiksi. Asunto-osakeyhtiön nimi on nykyisin Leppävaaran Aurinkopiha. Poliisi tutkii tapausta törkeänä petoksena. Molemmat konkurssipesät vaativat yli 9 miljoonan euron saatavia ja epäilevät yhtiön varoja siirretyn ulkomaille.


title: Ilkka J. Kari

text: Länsi-Uudenmaan poliisin tutkinnan valmistuttua heinäkuun puolivälissä 2013 vyyhdessä yksi pääepäiltyjä on Kari, joka on ollut keskeisessä asemassa sekä Kultalammessa että sen rakennuttajayhtiössä Idea-Prossa. Kultalammen rakennushankkeen rahoja käytettiin runsaat neljä miljoonaa euroa Yhdysvalloissa epäonnistuneisiin sijoituksiin. Helsingin käräjäoikeus hylkäsi syytteet, mutta kesällä 2017 Helsingin hovioikeus tuomitsi Karin viideksi vuodeksi vankeuteen ja tämä tuomio säilyi myös Korkeimmassa oikeudessa


title: Ilkka J. Kari

text: Ilkka J. Kari toimii Hotelli Helena Oy:n omistajana, jonka tarkoituksena oli saneraata Pohjois-Esplanadilla sijaitseva Helsingin kolmanneksi vanhin rakennus, Lampan talo, perhehotelliksi. Helsingin kaupunki myi talon Kari Management Companylle 3,2 miljoonalla eurolla huhtikuussa 2008. Kari sitoutui kunnostamaan suojellun tilan vuoden sisällä, mutta remontti jäi kesken. Helsingin kaupungin maanvuokrasopimuksen mukaan hotellin piti olla valmis vuoden 2010 lopussa. Muussa tapauksessa Karin yhtiölle lankeaa uhkasakko sekä sopimuksen irtisanominen. Syksyllä 2010 Hotelli Helena Oy jätti yrityssaneeraushakemuksen ja ilmoitti, että sopimus on myyty eteenpäin tuntemattomalle yhtiölle lähes 7 miljoonan euron hinnalla. Yhtiön ja kaupungin maanvuokrasopimuksen mukaan vuokrausoikeutta ei voi myydä erillään. Yrityssaneeraushakemus ei mennyt läpi ja niinpä Finnvera, Aktia Pankki ja Keskinäinen Eläkevakuutusyhtiö Etera hakivat Hotelli Helenaa konkurssiin. Monien viivästyksien jälkeen Helsingin käräjäoikeus asetti yhtiön konkurssiin 10. maaliskuuta 2011.


title: Metyleenisininen

text: Metyleenisininen (CHNSCl) on heterosyklinen ja aromaattinen yhdiste. Se kuuluu tiatsiinin rakenteen sisältäviin väriaineisiin. Metyleenisinistä käytetään niin kemiassa kuin biologisissa ja lääketieteellisissä tutkimuksissa väriaineena. Kiinteänä metyleenisininen on vihreää. Yhdiste liukenee melko hyvin veteen siniseksi liuokseksi.


title: Metyleenisininen

text: Ensimmäisen kerran yhdistettä valmisti Heinrich Caro vuonna 1876 työskennellessään BASF:n palveluksessa. Menetelmän lähtöaineena oli p-fenyleenidiamiini ja rikkivety. Nykyään metyleenisinistä valmistetaan N,N-dimetyylianiliinista ja tiorikkihaposta.


title: Metyleenisininen

text:
Metyleenisinistä on mahdollista käyttää kankaiden ja nahan värjäykseen. Parhaiten se värjää pellavan, hampun ja juutin. Biologiassa sitä käytetään bakteerien värjäyksessä ja yhdisteellä oli tärkeä rooli tuberkuloosia aiheuttavan bakteerin löytämisessä. Monissa maissa denaturoitu sprii värjätään siniseksi metyleenisinisellä.
Metyleenisinistä voidaan käyttää redox-indikaattorina useissa hapetus-pelkistystitrauksissa. Hapettuneessa muodossaan se on väriltään sinistä ja pelkistyneenä väritöntä leukometyleenisinistä eli metyleenivalkoista.
Metyleenisinisen muodostumisreaktiota voidaan käyttää osoittamaan divetysulfidin läsnäolo. Dimetyyli-4-fenyleenidiamiini kondensoituu ja hapettuu happamissa olosuhteissa rauta(III)kloridin vaikutuksesta. Vetysulfidi pelkistää muodostuneen yhdisteen metyleenisiniseksi. Metyleenisinisen määrä voidaan määrittää spektrofotometrisesti ja näin saadaan selville näytteen sulfidipitoisuus.
Metyleenisinisen käyttökelpoisuus malarian hoidossa huomattiin 1891. Sen käyttö lopetettiin Tyynenmeren sodan aikana, koska amerikkalaiset ja muut liittoutuneiden sotilaat eivät pitäneet sen sivuvaikutuksista: se värjäsi virtsan vihreäksi ja muutti silmän valkuaiset sinisiksi. Sen halpuudesta johtuen kiinnostus sen käyttöön antimalarialääkkeenä on herännyt uudelleen.


title: Metyleenisininen

text: Methemoglobinemiassa veren methemoglobiinin määrä on korkealla. Pieninä määrinä metyleenisininen on pelkistin, mutta suurempina annoksina hapetin. Ihmisen elimistössä sytokromi-b5-reduktaasientsyymi eli methemoglobiinireduktaasi pelkistää metyleenisinisen leukometyleenisiniseksi, joka on pelkistin. Se kykenee pelkistämään methemoglobiiniin kiinnittyneen kolmiarvoisen Fe+-ionin takaisin kaksiarvoiseksi rauta(II)-ioniksi Fe.


title: Metyleenisininen

text:
Metyleenisinistä voidaan käyttää vastamyrkkynä syanidi-ionien aiheuttamaan myrkytystilaan. Sitä voidaan käyttää myös häkämyrkytyksen hoidossa.
Syövän hoidossa käytettävä ifosfamidi voi aiheuttaa enkefalopatiaa. Metyleenisiniliuoksen on todettu vähentävän ifosfamidin neurotoksisuutta ruiskutettuna suoneen.


title: Metyleenisininen

text:
Tyypillisiä metytleenisinisen aiheuttamia sivuvaikutuksia ovat dyspnea ja rintakivut. Harvinaisempia oireita ovat tärinäkohtaukset ja keuhkoödeema. Metyleenisinisen yliannostus voi johtaa oksidatiiviseen stressiin, koska ihmisen entsyymit eivät pysty pelkistämään kaikkea metyleenisinistä, joka on hapetin suurina määrinä.
Metyleenisininen on antiseptinen ja antibakteerinen aine. Sitä käytetään estämään bakteerien ja homeiden kasvaminen mädin pinnalla. Aineen pitkäaikaista käyttöä ei suositella, koska se on myrkyllistä myös hyödyllisille bakteereille.


title: Arkadia (täsmennyssivu)

text: Arkadia voi tarkoittaa seuraavia:


title: Polydekstroosi

text: Polydekstroosi on elintarviketeollisuudessa käytettävä lisäaine, synteettinen polysakkaridi, jolla lisätään tuotteen tilavuutta. Sitä käytetään myös sokerinkorvikkeena makeuttamiseen. Sen E-koodi on E1200.


title: Polydekstroosi

text: Se on täyteaine, jota käytetään elintarvikkeissa muun muassa intensiivimakeuttajien kanssa. Suomessa se on hyväksytty liukoiseksi ravintokuiduksi.


title: Polydekstroosi

text: Polydekstroosin kemiallinen kaava on (CHO) ja CAS-numero 68424-04-4.


title: Mahrz Sahrum

text: Mahrz Sahrum (1799–1859) oli Cēsisin alueella syntynyt rakennusmestari. Hän oli myös mahdollisesti viimeinen Liivinmaan liiviläinen. Asian on kuitenkin kyseenalaistanut esimerkiksi E. N. Setälä.


title: Mahrz Sahrum

text: Sahrum oli melko tunnettu rakennusmestari. Hän oli muun muassa rakentanut Cēsisin kirkon tornin, Dzērbenen kirkon ja vastannut useiden muiden kirkkojen korjaamisesta. Hän oli toiminut myös Mustapäiden talon korjaustöissä. Ei ole varmuutta siitä, oliko Sahrum liiviläinen ollenkaan. A. Hagemeister kertoo hänen todenneen eräälle häntä latvialaiseksi luulleelle: ”Herra! Minä en ole latvialainen, minä olen viimeinen liiviläinen Cēsisin seudulla.”


title: Bioferme

text: Bioferme on vuonna 1977 perustettu kaarinalainen perheyritys. Yritys kehittää, valmistaa ja markkinoi kasviperäisiä elintarvikkeita ja luomutuotteita.


title: Bioferme

text: Bioferme ja sen Yosa-kuluttajabrändi siirtyivät maaliskuussa 2017 yrityskaupassa suomalaiselle Fazer-konsernille. Fazer on käynnistämässä Lifestyle Foods liiketoiminta-aluetta kehittämään viljapohjaisia maidottomia tuotteita, joihin Biofermen tuotteet kuuluvat.


title: Bioferme

text: Bioferme Oy:n päätuotteita ovat lusikoitavat kaurasta valmistetut Yosa-välipalat, juotavat Yosa Smoothiet ja ruoanlaittoon ja dippaukseen tarkoitetut Yosa Ruoka & Dippi -tuotteet. Isoäidin-tuotesarjassa myydään luomuhapankaalia, luomuhapankurkkuja ja glögiä.


title: Freeman (täsmennyssivu)

text: Freeman ("vapaa mies") on englanninkielinen sukunimi.


title: Olia Tira

text: Olia Tira (s. 1. elokuuta 1988 Potsdam, Itä-Saksa) on moldovalainen laulaja.


title: Olia Tira

text: Tiran ensimmäinen albumi "Your Place or Mine?" julkaistiin joulukuussa 2006. Kaikki albumin kappaleet on kirjoittanut Ruslan Taranu.


title: Olia Tira

text: Vuonna 2009 Tira sijoittui Moldovan euroviisukarsinnassa neljänneksi kappaleella ”Unicul Meu”.


title: Olia Tira

text: Tira pääsi edustamaan Moldovaa vuoden 2010 Eurovision laulukilpailussa yhdessä SunStroke Projectin kanssa kappaleella ”Run Away”. He sijoittuivat finaalissa 22. sijalle.


Porno-ooppera / Pahojen poikien lauluja 3 on vuonna 1997 julkaistu albumi, joka sisältää Juha ”Watt” Vainion 1970-luvun lopulla kirjoittamia pornolauluja. Ne julkaistiin alun perin c-kaseteilla 1970-luvulla. Albumi on jatkoa vuoden 1992 albumilla "Pahojen poikien lauluja 1–2". Vainio itse esiintyy salanimellä Junnu Kaihomieli.


title: Adyge mak

text: Adyge mak (Адыгэ макъ, ”Adygen ääni”) on Adygeiassa Venäjällä ilmestyvä adygenkielinen sanomalehti.


title: Adyge mak

text: Lehti on perustettu vuonna 1923. Vuodesta 1926 lähtien se ilmestyi nimellä "Adyge pseuk" (”Adygeian elämä”), myöhemmin niminä olivat "Guptše-uat" (”Sirppi ja vasara”) ja "Kolhoz byrak" (”Kolhoosielämä”). Aluksi lehteä painettiin arabialaisella ja vuodesta 1927 latinalaisella kirjaimistolla. Vuodesta 1938 lähtien se ilmestyi kyrillisellä kirjaimistolla nimellä "Sotsialistitšeske Adygei" (”Sosialistinen Adygea”). Lehden toimitus työskenteli vuoteen 1936 saakka Krasnodarissa ja sen jälkeen Maikopissa.


title: Adyge mak

text: Adyge mak ilmestyy viidesti viikossa 4 000 kappaleen painoksena. Sen teemoja ovat Adygeian tasavallan yhteiskuntaelämä, talous ja politiikka sekä adygejen historia, kieli ja kulttuuri. Neljästi vuodessa toimitus julkaisee yhteisen numeron muissa adygetasavalloissa ilmestyvien "Adyge psalen" (Naltšik) ja "Tšerkes heku" (Tšerkessk) -lehtien kanssa.


title: Vihreä miesliike

text: Vihreä miesliike ry on puoluepoliittinen miesliike, joka perustettiin 13. maaliskuuta 2009 tavoitteena tasa-arvon ajaminen ja miesliikkeessä koettujen epäkohtien esillenostaminen yhteiskunnassa ja niihin vaikuttaminen Vihreiden kautta.


title: Vihreä miesliike

text: Vihreä miesliikkeen ensimmäiseksi puheenjohtajaksi valittiin tutkija ja kolumnisti Jukka Relander. Ensimmäisen vuoden hallituksen muodostivat lisäksi Helsingin apulaiskaupunginjohtaja Pekka Sauri, miestutkija Pasi Malmi, dosentti Tapani Hietaniemi ja opiskelija Aleksi Mäntylä. Vuoden 2010 hallitukseen ja puheenjohtajistoon otettiin nainen, Hanna-Kaisa Lähde.


title: Vihreä miesliike

text: Yhdistys julkaisi 12. huhtikuuta 2010 myös miespoliittisen ohjelman, jonka tavoitteena on sukupuolten tasa-arvon edistäminen miesten tasa-arvo-ongelmia korjaamalla.


title: Ciutat Vella

text: Ciutat Vella on yksi Barcelonan kaupungin kymmenestä hallintoalueesta. Se käsittää käytännössä koko Barcelonan vanhan kaupungin, jossa on jäljellä useita keskiaikaisia rakennuksia. Aluetta halkoo sekä paikallisten että turistien suosima maineikas La Rambla -kävelykatu, jonka varrelle myös suuri osa alueen kaupoista ja ravintoloista on keskittynyt. Vuoden 2005 väestönlaskennassa alueella oli 111 290 asukasta.


title: Ciutat Vella

text: Ciutat Vella on jaettu neljään kaupunginosaan, jotka ovat La Barceloneta, El Gòtic, El Raval ja Sant Pere, Santa Caterina i la Ribera.


title: Narinkka

text: Narinkka tai Narinkkatori () on aukio Helsingin Kampissa. Sitä ympäröiviä rakennuksia ovat länsipuolella Kampin keskus, idässä Turun kasarmin entinen talousrakennus ja etelässä Scandic-hotelli Simonkenttä. Pohjoisessa aukio rajoittuu Salomonkatuun, joka on nykyään kävelykatu, etelässä aukion ja Simonkadun välissä on Kampin kappeli (Hiljaisuuden kappeli). Aukio muodostettiin nykyiselleen Kampin keskuksen rakennustöiden yhteydessä ja valmistui vuonna 2005. Tällöin se sai myös nimensä.


title: Narinkka

text: Aukiolla on pidetty useita yleisötapahtumia kuten erilaisia näyttelyitä, urheilukilpailuja sekä ulkoilmakonsertteja, vuonna 2007 myös Helsingissä pidettyihin Eurovision laulukilpailuihin liittynyt Eurovillage-tapahtuma. Siellä on myös vuonna 2006 paljastettu Eva Löfdahlin Yrittäjäveistos (Leverty), joka on pystytetty kutsukilpailun perusteella Suomen yrittäjien kunniaksi ja tunnustukseksi.


title: Narinkka

text: Nykyisen Narinkkatorin paikalla oli aikoinaan Turun kasarmin piharakennuksia ja kasarmialueeseen liittynyt venäläisen sotaväen harjoituskenttä. Turun kasarmi tuhoutui Suomen sisällissodassa vuonna 1918, ja sen paikalle rakennettiin myöhemmin Lasipalatsi. Jäljelle jäi kuitenkin kasarmin talousrakennus, joka toimi Helsingin linja-autoasemana vuosina 1935–2005, kunnes linja-autoasema siirrettiin Kampin keskuksen yhteyteen maan alle. Kaukoliikenteen lähtölaiturit olivat linja-autoaseman ja Lasipalatsin välisellä aukiolla, nykyisen Narinkkatorin paikalla oli saapuvien autojen laituri sekä pääasiassa Pohjois-Espoon ja Länsi-Vantaalle liikennöivien bussien lähtölaiturit. Entisessä linja-autoasemarakennuksessa toimii nykyään ravintoloita sekä kaupunkisuunnitteluviraston näyttelytila Laituri.


title: Narinkka

text: Narinkka sai nimensä Simonkadun varrella, nykyisen Scandic-hotelli Simonkentän paikalla vuosina 1876–1929 toimineesta torista, jossa etupäässä juutalaiset ja venäläiset myivät käytettyjä vaatteita. Nimi johtui venäjän sanoista на рынке ("na rynke", ’torilla’). Tämän niminen käytettyjen vaatteiden kauppapaikka oli Helsingissä ollut olemassa jo 1700-luvulla, aluksi nykyisen Päävartion paikalla, myöhemmin nykyisen Suomen Pankin tontilla, josta se siirrettiin Kamppiin, kun Suomen Pankin päärakennusta alettiin rakentaa.


title: Narinkka

text: Kampin entisen Narinkkatorin paikalla oli myöhemmin Haagan ja Konalan suuntaan liikennöivien bussien päätepysäkkialue Simonkenttä. Maastonmuotojen vuoksi jyrkkä kalliorinne erotti sen vieressä alempana, nykyisen Narinkkatorin paikalla, ollesta kaukoliikenteen laiturialueesta. Nykyisin sen paikalla on hotellirakennus.


title: Narinkka

text: Nimi on käytössä myös Helsingin kaupunginmuseon vuosittain julkaiseman, Helsingin historiaa käsittelevän Narinkka-kirjasarjan nimenä.


title: Amstel Gold Race 2010

text: Amstel Gold Race 2010 oli järjestyksessään 45. maantiepyöräilyn Amstel Gold Race -kilpailu. Se käytiin 257,4 kilometrin reitillä Maastrichtista Valkenburgiin 18. huhtikuuta 2010.


title: Amstel Gold Race 2010

text: Philippe Gilbert voitti kilpailun, ja hänestä tuli 16 vuoteen ensimmäinen kilpailun voittanut belgialainen.


title: Asuntojen hintasääntely

text: Asuntojen hintasääntely tarkoittaa yleensä sitä, että asunnon myyntihintaa on rajoitettu. Asunnon myynnin tulee tällöin tapahtua ennalta määritellyn hintatason mukaisesti. Yksi esimerkki hintasääntelystä on Helsingin kaupungin Hitas-järjestelmä, jossa asuntojen myyntihinta on säännelty vähintään 30 vuotta rakentamisesta.


title: Asuntojen hintasääntely

text: Asuntojen hintasääntelyn tarkoituksena on pitää hintataso kohtuullisena.


title: Maksimihinta

text: Maksimihinta eli hintakatto on valtiovallan asettama yläraja sille, miten kalliilla hyödykkeen saa myydä. Maksimihintoja perustellaan usein halulla taata kuluttajille halpoja tuotteita. Hintakatto johtaa kuitenkin pulaan, koska se johtaa tarjonnan kasvun pysähtymiseen.


title: Minimihinta

text: Minimihinta tai yleisemmin vähimmäishinta on yleensä valtiovallan hyödykkeelle määräämä alin sallittu hinta.


title: Helsingin kielilukio

text: Helsingin kielilukio (entiseltä nimeltään Itäkeskuksen lukio) on lukio Itä-Helsingissä noin puoli kilometriä pohjoiseen Itäkeskuksen metroasemalta ja Kauppakeskus Itiksen länsipäädystä. Nimestään huolimatta lukio sijaitsee Myllypurossa, eikä Itäkeskuksen osa-alueella. Lukiossa voi opiskella joko kielilinjalla tai yleislinjalla. Opiskelijoita on yhteensä noin 530. Kielilinjalla aloittaa vuosittain 70 ja yleislinjalla 116 opiskelijaa.


title: Helsingin kielilukio

text: Itäkeskuksen lukiolla on valtakunnallinen kielten erityistehtävä. Koulun painotuksia ovat kielet ja kansainvälisyys, kulttuurientuntemus ja taiteet sekä kestävä kehitys ja tulevaisuuden taidot. Helsingin palvelualojen oppilaitoksen Roihuvuoren koulutusyksikön kanssa järjestetään kahden tutkinnon opinnot sekä Haaga-Helia ammattikorkeakoulun kanssa opastyön koulutusta. 1.8.2014 Itäkeskuksen lukion uudeksi nimeksi tuli Helsingin kielilukio


title: Helsingin kielilukio

text: Samassa rakennuksessa lukion kanssa toimii Helsingin aikuislukion Itä-Helsingin toimipiste.


title: Midas (yhtye)

text: Midas oli suomalainen 1990-luvun alkuvuosina toiminut humoristista hip hop-musiikkia esittävä yhtye. Yhtye julkaisi ensimmäisen ja ainoan studioalbuminsa "Kelpaisiko seksi?" vuonna 1991.


title: Midas (yhtye)

text:
Musiikista ja tuotannosta vastasivat Hausmyllyn sen aikaiset jäsenet. Yhtyeen yksi tunnetuimmista kappaleista on "Seksi on hauskaa selvinpäin", josta tehtiin musiikkivideo yhteistyössä Alkon ja sosiaali- ja terveyshallituksen kanssa.
Musiikkivideossa esiintyi muun muassa videon teon aikaan Kallion lukiossa opiskellut, myöhemmin laulajana tunnettu Maija Vilkkumaa.


title: The War Within

text: The War Within saattaa viitata johonkin seuraavista:


title: Tauno Vainio

text: Tauno Emil Vainio (9. joulukuuta 1910 Vehkalahti) oli suomalainen pesäpalloilija.


title: Tauno Vainio

text: Tauno "Tane" Vainio voitti pesäpallossa suojeluskuntajärjestön mestaruuden 1934 ja oli nostamassa Kotkan Innon joukkuetta SM-sarjaan 1935. Itä-Länsi-otteluun Vainio osallistui 1932, 1934 ja 1935. Vainio voitti myös piirinmestaruuksia pesäpallon lisäksi yleisurheilussa. Vainio toimi myös Innon toiminnanjohtajana 1940 -50 -luvun vaihteessa.


title: Tauno Vainio

text: Tauno Vainion veljet Hannu ja Pauli olivat myös Itä-Länsi -tason pesäpalloilijoita.


title: Roland Kuhn

text: Roland Kuhn (1912–2005) oli sveitsiläinen tutkija ja psykiatri. Hän on toiminut tuolloin baselilaisen lääkeyhtiön, J. R. Geigyn palveluksessa sekä Münsterlingenin psykiatrisen sairaalan uusien lääkeaineiden kokeilusta vastaavana lääkärinä. Kuhn yleni vuonna 1971 sairaalan johtavaksi lääkäriksi.


title: Roland Kuhn

text: Koulutustaustansa tohtori Kuhn oli hankkinut Bernissä sekä Waldaun psykiatrisessa sairaalassa. Kuhn:in työssä yhdistyivät sekä orgaanisen kemian laaja osaaminen että humanismi. Roland Kuhn hallitsi myös freudilaisen psykoanalyysin. Hän kuului arvostettuun ”psykologiseen klubiin”, jonka kokouksiin hän osallistui Münsingenissa. Kuhn työskenteli sellaisten merkittävien henkilöiden, kuten Jacob Klaes:n, Max Müeller:n sekä Ludwig Binswanger:n kanssa.


title: Roland Kuhn

text: Kuhn perehtyi tutkimustoiminnassaan alkuvaiheissaan aivoisen sähkötoiminnan mittaamiseen, jonka yhdeksi pioneeriksi hän tuli. Elektroenkefalografia eli EEG oli aikaisemmin tuntematonta aluetta.


title: Roland Kuhn

text: Tieteellisen läpimurtonsa Kuhn suoritti tutkimalla uutta lääkeainetta, koodinimeltään ""G22355"". Valmiste nimettiin myöhempänä imipramiiniksi. Sitä kokeiltiin aluksi maanisiin ja psykoottisiin potilaisiin, joidenka oireita imipramiini pahensi. Kun samaa lääkettä kokeiltiin masennuspotilaisiin, saatiin aikaan positiivisesti dramaattisia hoitotuloksia, joita kuvailtiin "ihmeparanemisina". Tutkimustyö tapahtui imipramiinin osalta 1950-luvun alkuvuosista aina puoleenväliin saakka, eri esivaiheineen (G22150) kattaen tarkemmin vuosina 1950–1955. Vuonna 1958 annettiin uudelle, maailman ensimmäiselle erityisesti masennuksen hoitoon tarkoitetulle lääkevalmisteelle nimi "Tofranil".


title: Kaliriini

text: Kaliriini (englanniksi Kalirin) on muun muassa aivojen toimintaan vaikuttava proteiini, joka on havaittu olevan tärkeä aivojen synapsien välisten yhteyksien muodostumisessa. Kaliriinin geeni on mahdollisesti yhteydessä myös sydän ja verisuonisairauksiin. Reaktioissaan kaliriini tarvitsee kofaktorina magnesiumia.


title: Kaliriini

text: Kaliriinia on erilaisia muotoja, joista Kaliriini-7:n vähäisyydellä aivoissa oletetaan olevan merkitystä skitsofrenian puhkeamisessa. Kaliriini on tärkeä myös muistin toiminnassa ja Alzheimerin taudilla on havaittu olevan myös yhteyksiä kalirin proteiinin toimintaan.


title: Kaliriini

text: Estradiolin on näytetty vaikuttavan Kalirin-7 proteiinin tuotantoon aivojen hippokampuksessa. Varsinkin miehillä estradiolia muodostuu aivoissa testosteronista ja stereoidien esiasteista aromataasin avulla. Estrogeenitasoja kehossa voidaan lisätä hormoniterapialla. Myös estrogeenin kaltaisia aineita sisältävien tuotteiden syönti kuten soija saattaa vähentää estrogeenimääriä.


title: Jetstorm

text: Jetstorm on kuvitteellinen robotti Transformers-universumissa.


title: Jetstorm

text: Jetstorm oli julkaistu kahtena eri leluna, joista toinen oli Decepticon ja toinen Autobotti.


title: Jetstorm

text: "Beast Wars"-sarjassa Jetstorm muuntautui hyttyseksi.


title: Jetstorm

text: Jetstorm oli "ssa" yksi Tähtimiekan Mini-Coneista. Autobotit löysivät hänet Antarktikselta jaksossa "Sotilas".


title: Jetstorm

text:
"issa" Jetstrom on nuori Eliittivartioston soturi, joka on kaksoisveljensä, Jetfiren, ohella yksi ensimmäisistä lentävistä Autoboteista. He toimivat Sentinel Primen ja Jazzin alaisuudessa. Hän ja Jetfire kykenevät myös yhdistymään mahtavaksi taistelijaksi nimeltä Safeguard. Jetstorm käyttää asenaan tuulta. Jetstormin äänenä sarjassa on Phil LaMarr.
"" Jetstorm on yksi palkkionmetsästäjän, Driftin Mini-Coneista. Jetstorm ja hänen ystävänsä Slipstream olivat ennen pikkurikollisia, mutta Drift muutti heidän elämänsä ja soi kunnian palvella ja oppia häneltä.


title: Warcraft-universumin rodut ja ryhmittymät

text: Tämä artikkeli käsittelee kuvitteellisia rotuja, jotka esiintyvät Warcraft-tietokonepelisarjan universumissa.


text: Liittouma () on ihmisten perustama ryhmittymä, joka on esiintynyt tavalla tai toisella kaikissa "Warcraft"-peleissä. Kahdessa ensimmäisessä "Warcraft"-pelissä he esiintyvät oman kampanjansa sankareina ja "World of Warcraftissa" Liittouma on toinen kahdesta sankarillisesta ryhmittymästä. Toinen ryhmittymä, Lauma, on kuitenkin heidän vihollisensa. Ihmisten lisäksi Liittoumaan kuuluivat alun perin korkeahaltiat (suurin osa erosi myöhemmin Liittoumasta), kääpiöt, maahiset. "World of Warcraftissa" Liittoumaan liittyvät myös yöhaltiat, draeneit, worgenit sekä Tushuin pandareenit.


text: Ihmiset () ovat kaikissa "Warcraft"-peleissä esiintyvä rotu. Heidän kulttuurinsa muistuttaa keskiajan eurooppalaisia valtioita. Peleissä "" sekä "" he ovat ihmisten kampanjassa sankareita ja örkkien kampanjassa vihollisia. Näissä peleissä ihmisten sanottiin taistelevan Taivaan nimissä ja örkit Helvetin nimissä. Mutta tämä idea hylättiin pelistä "" alkaen.


text: Ihmiset ovat yksi Azerothin nuorimmista roduista. He polveutuvat paimentolaisheimosta nimeltä Arathi, joka alisti valtaansa muut ihmisheimot ja perusti Arathorin valtakunnan. Arathin itse uskotaan olevan vrykuleiden mutatoituneita lapsia. Ennen ensimmäisen "Warcraft"-pelin tapahtumia Arathorin maille oli muodostunut seitsemän uutta valtakuntaa, mutta tässä pelissä niistä esiteltiin vain Azerothin valtakunta (tunnettu "World of Warcraftista" alkaen nimellä Stormwind. "Warcraft II:ssa" nähtiin ensi kertaa ihmisten muut valtakunnat, jotka oli perustettu Eastern Kingdomsin pohjoisosiin: Lordaeron (Liittouman perustaja), Gilneas, Stromgarde (Arathorin entinen pääkaupunki), Dalaran (perustajina Arathin velhot, joista tuli myöhemmin Kirin Tor), Kul Tiras ja Alterac. Ihmiset puhuvat yleiskieltä (), mikä ei ole välttämättä heidän itse luomansa. Sitä ymmärtävät monet Azerothin ja Draenorin rodut.